KILPAILUKYKYISTEN KAHVILAPALVELUIDEN SUUNNITTELU SAIRAALAYMPÄRISTÖÖN ASIAKASLÄHTÖISESTÄ NÄKÖKULMASTA - PDF\nKILPAILUKYKYISTEN KAHVILAPALVELUIDEN SUUNNITTELU SAIRAALAYMPÄRISTÖÖN ASIAKASLÄHTÖISESTÄ NÄKÖKULMASTA\nDownload "KILPAILUKYKYISTEN KAHVILAPALVELUIDEN SUUNNITTELU SAIRAALAYMPÄRISTÖÖN ASIAKASLÄHTÖISESTÄ NÄKÖKULMASTA"\n1 Opinnäytetyö (AMK) Liiketalous, ICT ja kemiantekniikka Palvelujen tuottamisen ja johtamisen koulutusohjelma 2015 Joni Miikkulainen KILPAILUKYKYISTEN KAHVILAPALVELUIDEN SUUNNITTELU SAIRAALAYMPÄRISTÖÖN ASIAKASLÄHTÖISESTÄ NÄKÖKULMASTA Uuden kahvilakonseptin kivijalka\n2 OPINNÄYTETYÖ (AMK) TIIVISTELMÄ TURUN AMMATTIKORKEAKOULU Palvelujen tuottamisen ja johtamisen koulutusohjelma Kesäkuu 2015 Sivumäärä 54 Annika Karppelin Joni Miikkulainen KILPAILUKYKYISTEN KAHVILAPALVELUIDEN SUUNNITTELU SAIRAALAYMPÄRISTÖÖN ASIAKASLÄHTÖISESTÄ NÄKÖKULMASTA Opinnäytetyön tavoitteena oli toimeksiantajan Arkean kahvilapalveluiden kilpailukyvyn vahvistaminen Tyksin T- ja U-puolen sekä Mäntymäen sairaalassa. Kahvilapalvelut toimivat sairaaloissa lisäpalveluina Arkean tarjoamien potilaiden ruokahuollon ja henkilöstöravintoloiden rinnalla. Ajankohtaiseksi kahvilapalvelujen kilpailukyvyn vahvistamisen teki erityisesti vallitseva kilpailutilanne. Kahvilapalveluiden kilpailukyvyn vahvistamisen lisäksi opinnäytetyö tuki myös Arkean ensimmäisen kahvilakonseptin suunnittelua. Asiakaslähtöisyyttä opinnäytetyössä lähestyttiin kvantitatiivisella tutkimusmenetelmällä. Täten aineistoa kerättiin asiakastyytyväisyyskyselyllä, joka tehtiin Tyksin ja Mäntymäen sairaaloiden kahvilapalveluiden käyttäjille. Asiakastyytyväisyyskyselyllä pyrittiin kartoittamaan niitä tekijöitä, joiden perusteella asiakkaat valitsevat kahvilan. Lisäksi kyselyllä haluttiin tietoa asiakkaiden tyytyväisyydestä kahvilapalveluita kohtaan sekä kerättiin mahdollisia kehitysehdotuksia. Asiakastyytyväisyyskyselyyn vastasi yhteensä 420 vastaajaa, joista 325 vastasi paperiseen kyselylomakkeeseen ja 95 sähköiseen Webropol-kyselyyn. Asiakastyytyväisyyskyselyn tulokset antoivat tukea asiakaslähtöisten ja kilpailukykyisten kahvilapalveluiden suunnitteluun sekä toivat esille tärkeitä kahvilakonseptin rakentamisessa huomioitavia tekijöitä. Sijainti, tuotteiden tuoreus ja hinta-laatusuhde nousivat kyselyssä vetovoimaisimmiksi tekijöiksi, joiden perusteella asiakkaat valitsevat kahvilan. Tähän saatiin tukea myös asiakkaiden kehitysehdotuksista, jotka korostivat tuotevalikoiman, edullisten hintojen ja viihtyvyyden merkitystä kehityskohteina. Uuden kahvilakonseptin rakentamisessa pyrittiin yhdistämään asiakastyytyväisyyskyselyn pohjalta tehdyt johtopäätökset sekä yrityksen strategiset tavoitteet. Lisäksi tukea kahvilakonseptin vetovoimaisuuden ja yrityksen strategisten tavoitteiden saavuttamiseksi etsittiin myös kahvilapalveluiden erilaistamisesta teemojen avulla. Näiden perusteella muodostui lopulta suunnitelma kahvilapalveluiden kilpailukyvyn vahvistamisesta asiakaslähtöisestä näkökulmasta. ASIASANAT: Kahvilapalvelu, kilpailukyky, asiakaslähtöisyys, konsepti, teema\n3 BACHELOR S THESIS ABSTRACT TURKU UNIVERSITY OF APPLIED SCIENCES Production of services and leadership June 2015 Total number of pages 54 Annika Karppelin Joni Miikkulainen DEVELOPING COMPETITIVE COFFEE SERVICES IN HOSPITAL ENVIRONMENT FROM A CUSTOMER-ORIENTED PERSPECTIVE The aim of this bachelor s thesis was to improve competitiveness of client s coffee services located in Turku University Hospital and Mäntymäki s hospital in Turku. The coffee services operate as additional services in hospitals along with patients food supply and employee cafeteria provided by Arkea s food services. Improving competitiveness of the coffee services was a relevant topic under the prevailing competitive circumstances. In addition, this study promoted the client to create its first café concept. In this study a quantitative research method was used in order to achieve customer-oriented goals. Therefore, a survey was conducted to the customers who use coffee services in those particular hospitals. The aim of the survey was to identify factors and characteristics which appeal to customers the most when they choose a café. Furthermore, the survey produced information about customer satisfaction and identified possible improvement proposals. Altogether 420 customers answered to the survey. Of these customers, 325 answered to the paper version published in three cafés and 95 to the Webropol-survey in hospitals Intranet. The results of the survey were analysed and they were used in the process of developing customeroriented and competitive coffee services and creating a café concept for the client. The results pointed out that the factors which appeal the most when customer is choosing a café were location, freshness of the products and price-quality ratio. These findings were also supported and highlighted by the results which rose from customers improvement proposals. The findings and conclusions based on the survey were combined with the strategic goals of the company in order to create guidelines for the new café concept. To support the attractiveness of provided coffee services and company s strategic goals adaptation of unique themes were introduced as a mean to differentiate company s services from competitors. Finally, these matters taken into consideration led to a plan how to build competitive coffee services from a customeroriented perspective. KEYWORDS: Coffee service, competence, customer orientation, concept, theme\n4 SISÄLTÖ 1 JOHDANTO 6 2 KILPAILUKYKYISET KAHVILAPALVELUT Kahvilapalveluiden määrittely ja merkitys arjessa Kahvilapalveluiden kilpailuttaminen Kahvilapalveluiden mahdollisuudet yrityksen kilpailustrategiassa 11 3 KAHVILAPALVELUIDEN ASIAKASLÄHTÖISYYS Asiakkaan näkökulma kahvilapalveluiden kehittämisessä Sairaalan kahvilapalveluiden asiakkaiden segmentointi Asiakastyytyväisyyskysely kahvilapalveluiden käyttäjille Kvantitatiivinen kysely tutkimusmenetelmänä Kahviloissa vierailevat asiakkaat Sairaalan henkilökunnan vastaukset Asiakastyytyväisyyskyselyn tulokset Vastausten jakaantuminen ja tulkinta Kahvilapalveluiden vetovoimaisimmat tekijät Kahvilapalveluiden nykytilan mittaaminen Asiakkaiden kehitysehdotukset Tutkimuksen luotettavuus 37 4 UUDEN KAHVILAKONSEPTIN RAKENTAMINEN Kahvilakonseptin perusta Kahvilakonseptin sopivuus yrityksen strategiaan Eräästä kanttiinista ainutlaatuiseksi kahvilaksi 45 5 TULEVAISUUS JA POHDINTA 48 LÄHTEET 51 LIITTEET Liite 1 Kyselylomake\n5 KUVIOT Kuvio 1. Liiketoiminnan kolmiodraama kilpailutilanteessa. 12 Kuvio 2. Asiakastyytyväisyyskyselyn vastausten jakaantuminen. 24 Kuvio 3. Mikä saateidät saapumaan ja valitsemaan kyseisen kahvilan? 26 Kuvio 4. Kahvilan sijainti vaikuttavin tekijä kahvilan valinnassa. 28 Kuvio 5. Tuotteiden tuoreus vaikuttavin tekijä kahvilan valinnassa. 29 Kuvio 6. Hinta-laatusuhde vaikuttavin tekijä kahvilan valinnassa. 30 Kuvio 7. Konseptin ja markkinoiden välisen suhteen muodostuminen ravintola-alalla. 39 Kuvio 8. Sairaalan kahvilapalvelut sovitettuna Arkean strategiseen viitekehykseen. 44\n6 6 1 JOHDANTO Opinnäytetyön lähtökohtana oli Turun seudun kiinteistöpalvelu Oy:n eli Arkean ruokapalveluiden kilpailukyvyn ja tuottavuuden parantaminen kestävällä ja pitkäjänteisellä tavalla. Keskeistä yrityksen liiketoiminnan kehittämisessä on, että se säilyttää asemansa asiakkaan ykkösvalintana kilpailutilanteessa. Opinnäytetyön aiheeksi tarkentui kuitenkin rajatumpi kokonaisuus, jonka kehityskohteiksi nousivat Turun yliopistollisen keskussairaalan (Tyks) T- ja U-puolen kahvilat sekä Mäntymäen sairaalan kahvila. Turussa sijaitsevien sairaaloiden kahvilapalvelut kuuluvat osaksi Arkean tarjoamia ja tuottamia ruokapalveluita. Täten niiden tuottavuuden lisääminen ja toiminnan tehostaminen ovat ruokapalveluiden osalta ajankohtaisia kehityskohteita yrityksen kilpailukyvyn vahvistamisen ja parantamisen kannalta. Vuonna 2012 yhtiöitetty yritys on kokenut viime aikoina laajoja organisaation muutoksia mutta kasvattanut silti tasaisesti markkinaosuuttaan. Yritys tunnetaan alansa suurimpana kiinteistö-, siivous- ja ruokapalveluiden tuottajana Lounais- Suomen alueella. Yrityksen ruokapalvelut työllistävät yli 700 työntekijää eri toimipisteissä kuten kouluissa, päiväkodeissa, sairaaloissa ja vanhainkodeissa. Arkean ruokapalveluyksiköt valmistavat päivittäin yhteensä noin ateriaa. (Arkea 2015.) Kasvavana yrityksenä Arkea on lisännyt näkyvyyttään uudella markkinointi-ilmeellään sekä pyrkinyt vahvistamaan asemaansa erityisesti ruokapalveluiden kilpailukentällä. Yrityksen tärkeimmät asiakkaat ovat Turun kaupunki sekä Varsinais-Suomen sairaanhoitopiiri (VSSHP). Täten kilpailutilanteessa selviäminen ja kilpailukyvyn vahvistaminen ovat myös sairaaloiden kahvilapalveluiden kohdalla ajankohtaisia kehityskohteita. Kahvilapalvelut toimivat sairaaloissa ikään kuin lisäpalveluina yrityksen tuottamien ydinpalveluiden vierellä. Yrityksen ruokapalveluiden ensisijainen tehtävä on\n7 7 sairaaloiden potilaiden päivittäisestä ravintohuollosta vastaaminen, jonka ylläpitämiseksi vaaditaan myös eniten resursseja. Tämän jälkeen tulevat henkilöstöravintolan ja kahviloiden toiminnasta vastaaminen sairaalan henkilöstön sekä muiden asiakkaiden tarpeiden tyydyttämiseksi. Opinnäytetyön tavoitteena oli tuoda esille keinoja ja tuottaa konkreettisia kehitysideoita, joilla voidaan nostaa yrityksen kahvilapalveluiden tuottavuutta. Arkealla ei ollut vielä olemassa omaa selkeää kahvilakonseptia, ja siksi opinnäytetyössä keskityttiin uuden kahvilakonseptin suunnitteluun asiakaslähtöisestä näkökulmasta. Tarkoitus oli tukea yrityksen tavoitteita yhtenäisen, selkeän ja monistettavan palvelukonseptin luomisessa kahvilapalveluiden kilpailukyvyn ja tuottavuuden parantamiseksi. Tutkimusmenetelmäksi opinnäytetyön tavoitteiden saavuttamiseksi ja aineiston keräämiseksi valittiin Tyksin ja Mäntymäen kahvilapalvelujen käyttäjille tehtävä asiakastyytyväisyyskysely. Asiakastyytyväisyyskysely soveltui opinnäytetyön aineistonkeruumenetelmäksi, koska se kohdennettiin suurelle yleisölle, joka koostui potilaista, heidän omaisistaan, vierailijoista sekä sairaalan henkilökunnasta. Kyselyn tarkoituksena oli tuottaa kvantitatiivista eli määrällistä tietoa kahvilapalvelujen asiakkaisiin vetoavista tekijöistä, heidän kokemuksistaan ja odotuksistaan sekä kartoittaa mahdollisia kehitysideoita. Kyselyn avulla kartoitettiin tietoa myös kahvilapalveluiden tämänhetkisistä vahvuuksista ja heikkouksista. Lopuksi opinnäytetyön yhteydessä esille tulleita kehitysehdotuksia sekä niiden sovellettavuutta on pohdittu suuremmassa mittakaavassa tulevaisuutta ajatellen. Ratkaisujen on oltava kestäviä ja vakuuttavasti perusteltuja, jotta niitä voidaan tulevaisuudessa monistaa muihin Arkean tarjoamiin kahvilapalvelukohteisiin sekä mahdollisesti myös uusiin tuleviin Arkean kahviloihin.\n8 8 2 KILPAILUKYKYISET KAHVILAPALVELUT 2.1 Kahvilapalveluiden määrittely ja merkitys arjessa Miller (2002, 11 12) määrittelee kahvilan paikaksi, jossa asiakkaat voivat rentoutua ja nauttia kahvilan tarjoamista tuotteista mukavassa ympäristössä yksinkertaisen istuma-alueen puitteissa. Tässä työssä kahvilapalveluilla viitataan sellaisiin kahviloihin, jotka sijaitsevat sairaalan sisällä lähellä sisäänkäynnin aulaa tai sairaalarakennuksen ulkoisia rakenteita. Kahvilat koostuvat yli 20-asiakaspaikkaisista istuma-alueista pöytineen ja tuoleineen ja tarjoavat ihmisille mahdollisuuden istuutua ja rentoutua erilaisista kahvilassa myytävistä tuotteista nauttien. Kahviloissa ei ole pöytiintarjoilua, vaan asiakkaat ostavat tuotteita ja saavat palvelua asioidessaan myyntilinjastolla. Lisäksi kahvilat vastaavat erilaisten kahvitustilaisuuksien järjestämisestä sairaalan tiloissa. Kahviloiden tuotevalikoima koostuu lähinnä kahvista, teestä, kaakaosta ja erilaisista alkoholittomista virvoitusjuomista sekä suolaisista ja makeista, helposti syötävistä tuotteista. Näitä ovat esimerkiksi täytetyt patongit, sämpylät ja leivät sekä erilaiset leivonnaiset ja pullatuotteet. Kahviloiden valikoimasta löytyy myös valmispakattuja kevytaterioita, kuten salaatteja ja keittoja. Lisäksi kahviloista on mahdollista ostaa muita päivittäisiä elintarvikkeita ja kulutustavaroita, kuten maitotuotteita, jäätelöä, makeisia, hygieniatuotteita, sanoma- ja aikakausilehtiä, kortteja ja leluja. Motiiveja, miksi asiakkaat saapuvat juuri määrättyyn kahvilaan, on useita. Oddner (2003, ) on jakanut motiivit kahteen peruskahvilavierailutyyppiin: tavalliset jokapäiväiset kahvilavierailut sekä tavalliset instrumentaaliset kahvilavierailut. Ensimmäinen vierailutyyppi on vaikeampi selittää, sillä sen motiivit ovat usein alitajuisia ja ennalta määrittelemättömiä. Jälkimmäinen vierailutyyppi taas perustuu selkeästi johonkin tarpeeseen, kuten syömiseen, juomiseen, lehtien lukemiseen tai ystävän tapaamiseen. (Oddner 2003, ) Karkeasti ero näiden vierai-\n9 9 lutyyppien välillä voidaan määritellä siten, että ensimmäinen vierailu tapahtuu ilman mitään sen selkeämpiä tavoitteita, kun taas jälkimmäinen vierailu sisältää selkeästi yhden tai useamman tavoitteen. Tämän päivän kahvilakuttuureissa eroa näiden kahden vierailutyypin välillä on kuitenkin vaikea nähdä, sillä ne saattavat sisältyä samaan kahvilavierailuun mutta eri aikaan. Tähän vaikuttaa suuressa määrin ympäristö, jossa vierailu tapahtuu, sekä sen sisällä tapahtuvat vuorovaikutustilanteet. Kahvilan fyysisellä sijainnilla, tilan sisustuksella ja ulkonäöllä, tuotteilla ja tarjonnalla, huonekaluilla ja astioilla sekä henkilöstön läsnäololla voidaan vaikuttaa siihen, millaisia merkityssuhteita asiakas kahvilavierailun aikana muodostaa ja kokee. (Oddner 2003, 143.) Suorituskeskeisessä maailmassa, jossa aika on aina vähissä ja kiire jatkuvasti läsnä, on vaikeaa tehdä tilaa sosiaaliselle paussille sosiaalisesta elämästä. Sosiaalinen paussi ei kahvilavierailun yhteydessä tarkoita vain pientä kahvitaukoa yhdessä ystävien kanssa, vaan enneminkin aikaa pysähtyä ajattelemaan ja olemaan. Täten aika onkin keskeinen tekijä, joka määrittelee kahvilavierailun tyypin. Liian lyhyt vierailu, kuten vessassa käynti tai tuotteiden mukaan ostaminen, ei esimerkiksi täytä merkityksellisen kahvilavierailun kriteerejä. (Oddner 2003, ) Kahvilan sijaitessa sairaalaympäristössä asiakkailla vallitsevat erilaiset tarpeet ja odotukset, tai niiden järjestys saattaa olla päinvastainen. Sairaalapalveluiden asiakkaiden eli potilaiden ja heidän omaistensa näkökulmasta tarve vierailla sairaalassa liittyykin usein enemmän terveyttä ja terveydentilaa koskeviin motiiveihin. Tällöin tarve kahvilapalveluiden hyödyntämiselle ei ole etusijalla, ja niiden merkitys jää luultavasti vähemmälle. Potilaat, jotka viettävät sairaalassa enemmän aikaa esimerkiksi osastolla, arvostavat todennäköisesti kuitenkin kahvilan tarjoamaa vaihtelua huoneessa oleskelun sijaan. Tämä tietenkin vain, jos heillä on mahdollisuus poistua sairaalan osastolta.\n10 10 Toisaalta kahvilapalveluiden merkitystä voidaan tarkastella myös sairaalan henkilökunnan tyytyväisyyden näkökulmasta. British Medical Journalin (BMJ) tekemän tutkimuksen mukaan (Aiken ym. 2012) sairaalaympäristöllä on suuri merkitys esimerkiksi sairaanhoitajien työtyytyväisyyteen. Yhdysvalloissa ja 12 Euroopan maassa, joista yksi oli Suomi, suoritetuissa kyselyissä ilmeni, että investoinnit, jotka tehdään sairaalan työympäristön parantamiseksi näkyvät sairaalan menestyksessä sairaanhoitajien ja potilaiden lisääntyneenä tyytyväisyytenä (Aiken ym. 2012). Sairaalan tiloissa sijaitsevat kahvilapalvelut voidaan myös nähdä osana sairaalan työntekijöiden työympäristöä. Täten niiden olemassaololla on tärkeämpi merkitys esimerkiksi sairaanhoitajien työhyvinvoinnin kannalta, mikä taas saattaa vaikuttaa potilaiden kokemaan palvelun laatuun sairaalassa. Sairaalan asiakkaan eli potilaan ensisijainen syy kahvilavierailuun liittyy useimmiten sairaalaympäristöön ja sen tarjoamiin terveyspalveluihin. Täten näiden vierailujen kehittymistä ja asiakkaan käyttäytymistä sekä asenteita onkin arvioitava alkuperäisten syiden ja seurausten pohjalta, jotka linkittyvät vahvasti sairaalassa vierailuun. Tästä esimerkkinä potilas, joka on ollut vastaanotolla ja saanut kuulla huonoja uutisia lääkäriltä tai ollut muuten tyytymätön palveluun, ja vieraillut tämän jälkeen sairaalan kahvilassa. Mielensä pahoittaneena asiakas saattaa kanavoida huonon olotilansa ja negatiiviset tunteensa kahvilan tuotteisiin, henkilökuntaan sekä muihin asiakkaisiin, jolloin vaikutukset ikään kuin kertautuvat ja kumuloituvat kahvilan palveluista riippumattomista tekijöistä. Toisaalta tilanne voi olla myös päinvastainen, jolloin kahvilapalveluiden toimivuus parantaa vastaanotolta tulleen asiakkaan oloa ja lisää hänen tyytyväisyyttä sairaalan palveluja kohtaan. 2.2 Kahvilapalveluiden kilpailuttaminen Ajankohtaiseksi kahvilapalveluiden kilpailukyvyn vahvistamisen sairaalassa tekee julkisen sektorin tarve kilpailuttaa palveluhankintansa. Taustalta löytyy lainsäädäntöä, jonka tarkoituksena on tehostaa julkisten varojen käyttöä sekä edistää laadukkaiden ja kestävien hankintojen tekemistä (Laki julkisista hankinnoista\n11 /348, 1 ). Turun kaupungin ollessa Arkean tärkein asiakas kilpailutuksen kohteeksi päätyvät myös sairaaloiden kahvilapalvelut. Kansallisen lainsäädännön lisäksi EU-hankintadirektiivien muutokset sekä Maailman kauppajärjestön julkisia hankintoja koskeva GPA- sopimus ovat avanneet muille yrityksille mahdollisuuden tarjota tuotteitaan ja palveluitaan entistä tehokkaammin julkiselle sektorille. Näiden asetusten pääperiaatteita ovat muun muassa hankintojen avoin ja tehokas kilpailuttaminen sekä tarjoajien tasapuolinen ja syrjimätön kohtelu. (Työ- ja elinkeinoministeriö 2015.) Kilpailutuksen pääpaino kohdistuu tarjouksien osalta useimmiten kokonaistaloudellisesti edullisimpiin ja hinnaltaan halvimpiin ratkaisuihin (Työ- ja elinkeinoministeriö 2015). Täten kilpailukykyiset hinnat nostavat Arkean kahvilapalveluiden tarjoajana varteenotettavaksi vaihtoehdoksi. Hinnoilla kilpailu ei kuitenkaan pidemmällä aikavälillä tuo yritykselle pysyvää kilpailuetua, sillä liian edulliset hinnat laskevat liiketoimintojen tuottavuutta. Täten kilpailuetua tulisi lähestyä näkökulmasta, jossa hinta ei olisi ainoa kilpailijoista erottumisen takaava tekijä. (Grönroos 2010, 26.) Sairaaloiden ruokapalveluita kilpailutettaessa päätökset eivät yksinomaan kohdistu vain kahvilapalveluihin. Ne kuuluvat osaksi suurempaa, pidemmän aikavälin kokonaisratkaisua, jossa mukana ovat myös Arkean muut tarjoamat palvelut. Täten toiminnan selkeyden ja virtaviivaisuuden kannalta on molempien osapuolien etu, että sairaalan potilaiden ruokahuollosta sekä henkilöstöravintoloiden toiminnasta ja kahvilapalveluista vastaa yksi ja sama toimija. 2.3 Kahvilapalveluiden mahdollisuudet yrityksen kilpailustrategiassa Liiketoiminnan näkökulmasta tarkasteltuna asiakkaan tarpeiden tyydyttäminen vaatii määrättyjen resurssien ja osaamisen hyödyntämistä. Täten syntyy myös kilpailutilanne, jossa viime kädessä asiakkaat pyrkivät saavuttamaan parhaan mahdollisen hyötyhinta-suhteen. (Kamensky 2010, 24.) Toisin sanoen he valitsevat sen toimijan, joka pystyy parhaiten tyydyttämään heidän tarpeet ja toiveet.\n12 12 Päivittäinen kilpailu yritysten välillä käydään ennen kaikkea liiketoimintatasolla, jossa asiakkaat, tavarantoimittajat ja kilpailijat kohdataan. Tällä tasolla yrityksen kilpailukykyä koetellaan jatkuvasti (Kuvio 1. Liiketoiminnan kolmiodraama kilpailutilanteessa (mukailtu Kamensky 2010, 24). Menestyäkseen yrityksen on pystyttävä erottautumaan kilpailijoista yhden tai useamman kilpailuedun avulla. (Kamensky 2010, 24.) Kuvio 1. Liiketoiminnan kolmiodraama kilpailutilanteessa (mukailtu Kamensky 2010, 24). Luodakseen kilpailuetua määrätyllä liiketoiminta-alueella yritys tarvitsee oikeanlaisen kilpailustrategian. Ollakseen riittävän kilpailukykyinen strategian on pystyttävä vastaamaan asiakkaan tarpeisiin sekä tuottamaan asiakkaille lisäarvoa kustannusten ja resurssien sallimissa rajoissa. (Kamensky 2010, 25.) Arkealla on paljon pääomaa sekä osaamista ja kokemusta resurssien hyödyntämisestä. Täten kilpailukyvyn ylläpitämisen kannalta suurella yrityksellä on paremmat ja joustavammat mahdollisuudet raaka-aineiden, tilojen ja teknologian hyödyntämiseen, mikä tuo sille kilpailuetua kilpailijoihin nähden (Porter 2008, 27 28). Kahvilapalveluiden tarjoajana Arkealla onkin hallussaan paljon resursseja, kuten henkilöstöä ja toimitiloja sekä laajaa monipuolista osaamista mutta myös mahdollisuus kehittää organisaation toimintaa. Tästä johtuen yrityksellä on myös\n13 13 mahdollisuus pitkäjänteisen strategian suunnitteluun ja rakentamiseen, mikä parantaa yrityksen kilpailukykyä ja auttaa sitä uudistumaan kasvavien vaatimusten myötä (Kamensky 2010, 25). Arkea on linjannut strategiassaan toiminnan laajentamisen sekä lisäarvon tuottamisen asiakkaalle keskeisimmiksi tavoitteiksi. Näiden tavoitteiden saavuttamiseksi yritys pyrkii tekemään yhteistyötä sekä asiakkaiden, henkilöstön että kumppaneiden kanssa. (Arkea 2015.) Porter osoittaa viiden kilpailuvoiman mallissaan (2008, 25 26) kilpailutilanteen, jossa yrityksen on ylläpidettävä kilpailukykyään varautumalla ja huomioimalla toimialalla vallitsevan kilpailun ulkopuolelta lähestyvät tekijät ja uhkat. Näitä ovat muun muassa uusien toimijoiden tulo toimialalle, korvaavien tuotteiden ja palveluiden esiintyminen, muutokset asiakkaan ostokäyttäytymisessä sekä tavarantoimittajien asettamat vaatimukset (Porter 2008, 27 28; vrt. Kamensky 2010, 95 96). Toiminnan laajentaminen parantamalla palveluiden ja tuotteiden saatavuutta voidaan Porterin mukaan (2008, 24) nähdä hyvänä keinona pitää asiakkaat uskollisina yrityksen palveluille ja karkottaa toimialalle pyrkiviä kilpailijoita. Lisäksi erottuminen kilpailijoiden tuotteista ja palveluista sekä mahdollisista korvaavista tuotteista hillitsee hinnoilla kilpailua. Tuotteiden ja palveluiden laajemmalla saavutettavuudella voidaan tarjota asiakkaalle myös vaivattomampi tapa käyttää yrityksen tarjoamia palveluita. (Porter 2008, 24.) Parhaimmillaan tämän avulla voidaan asiakkaalle tuottaa sellaista lisäarvoa, joka tuo yritykselle kilpailutilanteessa kilpailuedun. Arkean laajentaessa toimintaansa ruokapalveluiden alueella kilpailukyvyn vahvistamisessa korostuvat erityisesti suurtuotannon tuomat edut. Tällöin suuria määriä tuotteita valmistettaessa kustannukset yhtä tuoteyksikköä kohden laskevat ja yrityksellä on mahdollisuus käyttää tuotannosta syntyneitä säästöjä esimerkiksi tutkimustyöhön ja tuotekehitykseen, työntekijöiden palkkaamiseen ja kouluttamiseen tai uuden teknologian hyödyntämiseen. Lisäksi tuotannon kustannustehokkuutta voidaan hyödyntää ikään kuin valttikorttina, kun tavarantoimittajien kanssa neuvotellaan paremmista toimitus- ja sopimusehdoista. (Porter 2008, )\n14 14 Suurtuotannon edut auttavat myös pitämään yrityksen toimialalle pyrkivät pienemmät kilpailijat loitolla, sillä niillä ei usein ole tarvittavia resursseja saati pääomaa suuren tuotannon pyörittämiseen (Porter 2008, 26 27). Arkea tunnetaan Lounais-Suomen suurimpana toimijana alallaan, ja täten sillä on hallussaan myös suuri asiakaskunta, johon kuuluvat muun muassa Varsinais-Suomen sairaanhoitopiiri ja Turun kaupunki (Arkea 2015). Tämä tuo lisää haasteita alalle pyrkiville yrityksille, joilla ei ole yhtä kattavaa asiakaskuntaa saati yhtä läheisiä asiakassuhteita alueen suurimpien toimijoiden kanssa.\n15 15 3 KAHVILAPALVELUIDEN ASIAKASLÄHTÖISYYS 3.1 Asiakkaan näkökulma kahvilapalveluiden kehittämisessä Sairaalan kahvilassa vierailevat asiakkaat etsivät tarjolla olevista tuotteista ja palveluista heidän tarpeisiinsa sopivaa tyydytystä määrätyllä hetkellä. Grönroosin mukaan (2010, 24 25) asiakkaat eivät niinkään etsi tuotteita ja palveluita, vaan enneminkin ratkaisuja, jotka tuottavat heille arvoa ja hyötyä. Tuotteista, palveluista, tiedoista, huomion osakseen saamisesta sekä muista asiakkaille tärkeistä tekijöistä koostuvat tarjoomat pyrkivät näin ollen vastaamaan asiakkaan tarpeisiin ja tuottamaan arvoa asiakkaan päivittäisiin toimintoihin (Grönroos 2010, 24). Arkean tuottaa kahvilapalveluita laajalle asiakaskunnalle sairaaloissa. Kahvilapalveluilla pyritään kuitenkin ensisijaisesti vastaamaan sairaalan henkilöstön tarpeisiin. Sairaalan työntekijät eivät kuitenkaan ole kahvilapalvelujen ainoita käyttäjiä, joiden tarpeisiin on vastattava. Kahvilapalvelujen, kuten minkä tahansa palvelun, menestyminen vaatii ennen kaikkea asiakkaiden, eli tuotteita ja palveluita ostavien loppukäyttäjien, todellisten ostopäätökseen vaikuttavien tekijöiden tunnistamista ja tiedostamista (Grönroos 2010, 24 25). Tällöin kahvilapalvelujen kehittämistä tarkastellaan asiakaslähtöisestä näkökulmasta. Kahvilapalvelujen kannattavuus ei ole kestävällä pohjalla, jos keskitytään vain jo olemassa olevien asiakkaiden tyytyväisyyteen ja asiakasuskollisuuteen. Pahimmassa tapauksessa keskittyminen vain jo olemassa oleviin asiakkaisiin jättää niin sanotut ei-asiakkaat tarkastelun ulkopuolelle, jolloin palvelujen kokonaiskysynnästä pystytään tyydyttämään vain prosenttia. (Kamensky 2010, 100.) Uusien potentiaalisten asiakkaiden hankkiminen korostuukin kahvilapalvelujen kilpailukyvyn pitkän aikavälin kehittämisessä, jolloin kahvilohin pyritään houkuttelemaan myös ei-asiakkaita. Asiakaslähtöisten kahvilapalveluiden luominen sairaalaan on haastavaa, sillä sairaalan kahvila ei ole ensisijainen syy, jonka vuoksi sairaalassa vieraillaan. Kah-\n16 16 vilan tulee kuitenkin olla houkutteleva, jotta sairaalassa vierailevat asiakkaat haluavat käyttää kahvilapalveluita sairaalan henkilökunnan lisäksi. Toisaalta kahvilapalvelujen suunnittelussa tulisi keskittyä siihen, mitä asiakkaat tarvitsevat eikä vain siihen, mitä he haluavat (Kamensky 2010, 100). Asiakassuhteiden kannattavuus korostuu asiakkaiden segmentoinnissa, jolloin oikeiden asiakkaiden tarpeisiin vastaaminen oikealla tavalla lisää myös yrityksen kannattavuutta (Grönroos 2010, 207). Tällöin asiakaslähtöisillä päätöksillä pyritään liiketoiminnan kilpailukyvyn kehittämiseen pitkällä aikavälillä. 3.2 Sairaalan kahvilapalveluiden asiakkaiden segmentointi Asiakkaiden segmentoinnilla on keskeinen rooli yrityksen liiketoiminnassa. Segmentoinnin tarkoituksena on määrittää ja rajata potentiaalisten asiakkaiden joukko eli kohderyhmä, joille yritys tarjoaa tuotteitaan ja palveluitaan. Kohderyhmien tarkka määrittäminen on tärkeää, sillä sen perusteella yritys suunnittelee haluamansa viestin ja valitsee sopivimmat kanavat, joiden välityksellä se pyrkii tavoittamaan halutut asiakkaat. (Rope 2003, ) Asiakkaiden segmentointitapoja ja -kriteerejä on useita. Yritysasiakkaita voidaan esimerkiksi jaotella yritystyypin, yrityskoon, toimialan, asiakkaan kehittyneisyyden, toimintatapojen, kannattavuuden, osto- ja tilaustapojen sekä päätöksentekotapojen mukaan. Kuluttaja-asiakkaita sen sijaan voidaan segmentoida niin sanottujen kovien tekijöiden ja pehmeiden tekijöiden mukaan. Kovia tekijöitä ovat esimerkiksi ikä, sukupuoli, tulot ja sosiaalinen asema. Pehmeiksi tekijöiksi taas luetaan ihmisten persoonallisuus, elämäntyyli, käyttäytyminen sekä asenteet. (Kamensky 2010, ; Baines, Fill & Page 2013, ) Sairaalaympäristössä, johon uusien kahvilapalveluiden on määrä nousta, on otettava huomioon julkisten palveluiden läheisyydessä ja rajapinnassa toimiminen, sillä tämä vaikuttaa myös asiakkaiden segmentointiin. Yksityisten ja julkisten palveluiden merkittävin ero juontuukin perusoikeusjärjestelmästä, jonka mukaan julkiset palvelut kuuluvat kaikille eikä asiakkaita täten voi laittaa eriarvoiseen järjestykseen (Peltonen 2011, 25).\n17 17 Tällä hetkellä Tyksin ja Mäntymäen sairaaloiden kahvilapalvelut ovat melko segmentoimattomia, jolloin markkinoita tarkastellaan kokonaisuutena. Täten kahvilapalveluilla pyritään tyydyttämään ja vastaamaan lähinnä asiakkaiden enemmistön tarpeisiin. Eri kohderyhmien tarpeet ja odotukset eroavat kuitenkin toisistaan eivätkä ole samaperusteisia. Segmentoimattomuus saattaakin tuottaa yritykselle vaikeuksia, sillä joidenkin kohderyhmien tarpeet voivat jäädä kokonaan tyydyttämättä. (Rope 2003, 169.) Kovat ja pehmeät tekijät voivat vaihdella sairaalassa todella paljon riippuen siitä, onko kyseessä sairaalan työntekijä, potilas, hänen omaisensa tai vaikkapa ulkopuolinen vierailija kuten esimerkiksi taksinkuljettaja. Täten paremman vuorovaikutuksen luomisessa ja innovaatioiden kehittämisessä tulisi suosia enemmän ihmisten käyttäytymisestä lähteviä toimintatapoja, jotka huomioivat asiakkaiden valintakriteerit ja asenteista syntyvät riskit sekä lisäksi vaikuttavat asiakkaiden ostopäätöksen tekoon eri tilanteissa ja asiakassuhteissa (Peltonen 2011, 24; Baines, Fill & Page 2013, ). Sairaalan henkilökuntaan luetaan lääkäreiden ja sairaanhoitajien lisäksi myös sihteerit, sanelunpurkajat, laitossiivoojat, kuljettajat, kuriirit, huoltomiehet, IT-tukihenkilöt ja vahtimestarit. Monet heistä tekevät vuorotyötä, mikä korostaa kahvilapalveluiden merkitystä sairaalan päivittäisessä toiminnassa etenkin silloin, kun läheiset henkilöstöravintolat ovat jo sulkeutuneet eikä lähistöllä ole muita pientä purtavaa tarjoavia ruokapalveluita. Kahvilapalveluiden merkitystä käsittelevässä luvussa todettiin, että merkittävä kahvilavierailu koostuu kahvilassa vietetystä ajasta. Tämä ei kuitenkaan sairaalan henkilökunnan kohdalla aina toteudu. Työskentely sairaalassa voi ajoittain olla hyvin hektistä, jolloin kahvilavierailun tärkeydessä korostuvat esimerkiksi nopea asiakaspalvelu ja asiakkaan mahdollisuus ostaa tuotteita mukaan. Tärkeä kohderyhmä, johon kahvilapalveluidenkin osalta tulee lähiaikoina kiinnittää huomiota, koostuu sodan jälkeen syntyneistä suurten ikäluokkien edustajista, jotka saavuttavat eläkeiän 2010-luvulla (Koskinen & Nieminen 2015). Terveyden\n18 18 ja hyvinvointilaitoksen tutkimuspäällikkö Timo Seppälä arvioi Ylen haastattelussa, että suurten ikäluokkien eläköityessä ja alkaessa sairastaa myös julkisen terveydenhuollon asiakasmäärät lähtisivät hiljalleen nousuun (Santaharju 2014). Enemmän asiakkaita sairaalassa tarkoittaisi todennäköisesti myös enemmän potentiaalisia kahvilapalvelujen käyttäjiä. Vastaanotolle pääsyä odottava potilas viettää mieluummin aikaa kahvilassa kuin vastaanoton odotustilassa. Lisäksi vastaanotolta tuleva potilas, joka on esimerkiksi joutunut paastoamaan sairaalassa tehtävien tutkimusten takia, tarvitsee jotakin syötävää nostaakseen verensokeriaan. Sairaalan osastolla olevat potilaat taas todennäköisesti kaipaavat vaihtelua vuoteessa makaamiseen ja siirtyvät mieluummin viihtyisämpään ympäristöön, jos heidän terveydentilansa vain sen sallii. Kahvilapalveluiden käyttäjiin kuuluvat potilaiden lisäksi myös heitä katsomaan tulleet ystävät ja lähiomaiset. Pitkäaikaispotilaiden omaiset, jotka viettävät sairaalassa enemmän aikaa tai tulevat suoraan töistä katsomaan läheisiään ovat riippuvaisia sairaalan kahvilapalveluista. Sen lisäksi, että he kaipaavat jotakin syötävää tai juotavaa, he etsivät myös paikkaa, jossa odottaa potilaan luokse pääsemistä. Potilaan kunnosta ja terveydentilasta riippuen he pyrkivät todennäköisesti myös liikkumaan ja suuntaamaan osastolta kohti rauhallisempaa seurustelupaikkaa. Asiakaslähtöisemmän lähestymistavan vuoksi, on tärkeää pystyä arvioimaan tulevaisuuden asiakkaiden odotuksia, ja mitä vaatimuksia ne asettavat yritykselle. Tällöin onkin hyvä miettiä esimerkiksi sitä, mihin asiakkaille tärkeisiin osiin yritys voi toiminnallaan vaikuttaa, ja miten se voi luoda lisäarvoa asiakkaan elämää helpottamalla. (Kamensky 2010, ) Seuraavassa alaluvussa esiteltävällä asiakastyytyväisyyskyselyllä pyrittiin lähestymään asiakkaiden tarpeita ja odotuksia asiakaslähtöisestä näkökulmasta, jotta esille nousevat kehitysehdotukset vastaisivat tämän päivän asiakkaan vaatimuksia. Lisäksi kyselyn tarkoituksena oli tuoda esille sellaisia ominaisuuksia, joiden avulla asiakkaita voidaan profiloida niiden motiivien pohjalta, jotka saavat hänet saapumaan ja valitsemaan määrätyn kahvilan.\n19 Asiakastyytyväisyyskysely kahvilapalveluiden käyttäjille Kvantitatiivinen kysely tutkimusmenetelmänä Arkean tavoitteena oli teettää alkuvuodesta 2015 asiakastyytyväisyyskysely Tyksin T- ja U-sairaaloiden sekä Mäntymäen sairaalan kahvilapalveluiden käyttäjille. Tämän myötä asiakastyytyväisyyskyselyn tekeminen kahvilapalveluiden käyttäjille valikoitui myös tämän opinnäytetyön tutkimusmenetelmäksi. Kahvilapalveluiden käyttäjinä ja asiakastyytyväisyyskyselyn kohderyhminä toimivat näin ollen sairaaloissa vierailevat asiakkaat ja osastojen potilaat sekä sairaalan henkilökunta. T- ja U-sairaaloiden kahviloissa vierailee päivittäin noin 500 asiakasta. Mäntymäen sairaalan kahvilassa vierailee arkisin noin 400 asiakasta ja viikonloppuisin noin 90 asiakasta päivässä. Näihin asiakkaisiin lukeutuu tietysti sekä potilaita, omaisia, satunnaisia vierailijoita että sairaalan henkilökuntaa, joista osa vierailee kahvilassa päivittäin. Tutkimusmenetelmäksi täsmentyi kvantitatiivinen eli yleistävä, standardoitu asiakastyytyväisyyskysely, joka soveltuu erityisesti määrällisen aineiston keräämiseen. Tällöin kaikilta kyselyyn vastaavilta kysytään sama asiasisältö samalla tavalla, mikä on tärkeää kyselyn tulosten yleistettävyyden kannalta. (Vilkka 2005, 73.) Tämän vuoksi asiakastyytyväisyyskyselyn rakenteella tavoiteltiinkin mahdollisimman yksinkertaista, objektiivista ja täsmällistä muotoa, jonka avulla tutkimuksessa pyrittiin myös antamaan kaikille vastaajille sama painoarvo (Hakala 2008, 172). Liian raskas ja moniosainen kysely voi pahimmassa tapauksessa johtaa vastaamattomuuteen eli katoon (Hirsjärvi, Remes & Sajavaara 1997, 195). Täten asiakaskyselyn lyhyen ja yksinkertaisen muodon säilyttämiseksi vastaajien profilointia demografisten tekijöiden kuten iän ja sukupuolen perusteella ei pidetty tarpeellisena. Asiakastyytyväisyyskyselyn tavoitteena oli selvittää sairaalan kahvilapalveluiden käyttäjien motiiveja saapua kahvilaan sekä kokemuksia ja tyytyväisyyttä Arkean\n20 20 tuottamia kahvilapalveluita kohtaan. Lisäksi kyselyllä pyrittiin kartoittamaan mahdollisia kehitysideoita kahvilapalveluiden parantamiseksi ja kilpailukyvyn ylläpitämiseksi. Asiakastyytyväisyyskysely toimi perustana opinnäytetyön laajemmalle kokonaisuudelle, jonka tarkoituksena oli tuottaa varteenotettavia, konkreettisia ja sovellettavissa olevia kehitysideoita Arkean kahvilapalveluiden tuottavuuden kasvattamiseksi. Asiakastyytyväisyyskyselyn suunnittelussa pyrittiin huomioimaan Arkean tavoitteet ja arvot sekä kohderyhmien tarpeet. Myös sairaaloiden kahvilapalveluista vastaavien esimiesten mielipiteitä kuultiin kyselyn sisällön suunnittelussa. Lisäksi kyselylomakkeen suunnittelussa huomioitiin sen mahdollisuus toimia myös eräänlaisena kahvilapalveluiden markkinointikeinona. Tätä tukivat muun muassa kyselylomakkeen ulkoasu sekä vastausvaihtoehdot, jotka lisäsivät asiakkaan tietoisuutta sairaalan kahvilapalveluista (Liite 1 Kyselylomake). Lopulta asiakastyytyväisyyskyselystä tehtiin kaksi versioita mahdollisimman laajan otannan saamiseksi. Paperinen kyselylomake (Liite 1 Kyselylomake) T- ja U- sairaaloiden sekä Mäntymäen sairaalan kahviloissa vieraileville asiakkaille sekä sähköinen Webropol-kysely näiden sairaaloiden kahvilapalveluita käyttäville sairaalan työntekijöille. Kyselyt julkaistiin helmikuun loppupuolella, ja ne olivat avoinna kolme viikkoa. Kolme viikkoa määriteltiin yhdessä toimeksiantajan kanssa jaksoksi, jonka aikana kysely säilyy elinvoimaisena ja tuottaa tuloksia Kahviloissa vierailevat asiakkaat Paperisella kyselylomakkeella kerättiin aineistoa kahviloissa vierailevilta vastaajilta ei-todennäköisyyteen perustuvaa, harkinnanvaraista otantaa hyödyntämällä, jolloin saadusta näytteestä pyritään nostamaan esille kyseistä ilmiötä koskevia ideoita (Uusitalo 2001, 71; Kananen 2011, 69). Perusjoukon eli tutkittavien määrää on tässä tilanteessa vaikea määritellä ja rajata (Kananen 2011, 65). Perusjoukkoon kuuluivat kaikki ne, joilla oli aikaa kahviloissa vieraillessaan vastata\n21 21 asiakastyytyväisyyskyselyyn, jota toteutettiin samaan aikaan T- ja U-sairaaloiden sekä Mäntymäen sairaalan kahviloissa. Sairaala ympäristönä luo kahvilapalvelujen ympärille toisenlaisen ilmapiirin toisenlaisine asiakkaineen ja tarpeineen. Sairaalaa ei välttämättä koeta aina niin positiivisena paikkana, ja siksi kyselylle pyrittiinkin luomaan positiivinen ilme, joka houkuttelee asiakkaita vastaamaan kyselyyn samalla, kun he käyttävät kahvilan tarjoamia palveluita. Houkuttelevan näköinen kyselylomake saattoikin toimia ajanvietteenä kahvilassa, jossa ei muuta ohjelmaa tai aktiviteetteja juurikaan ole tarjolla. Asiakkaalla saattoi myös olla hyvin aikaa perehtyä ja vastata kyselyyn samalla, kun hän esimerkiksi odotti vuoroaan lääkärin tai sairaanhoitajan vastaanotolle. Kyselyn kaksi ensimmäistä kysymystä olivat monivalintakysymyksiä, jossa oli 18 vastausvaihtoehtoa. Vastausvaihtoehtojen laajuus helpottaa vastaajaa tunnistamaan omat mielipiteensä sen sijaan, että hän joutuisi käyttämään aikaa niiden pohtimiseen (Hirsjärvi, Remes & Sajavaara 1997, 201). Ensimmäinen kysymys selvitti niitä tekijöitä, jotka vetosivat ja saivat vastaajan valitsemaan ja saapumaan juuri kyseiseen kahvilaan, jossa hän parhaillaan lomaketta täytti. Toinen kysymys tarjosi samat vastausvaihtoehdot samassa järjestyksessä, mutta tällä kertaa vastaajalta kysyttiin, mitkä tekijät häneen vetoavat parhaiten, kun hän yleensä valitsee kahvilaa. Näin kysymysten välille muodostui asetelma, jossa vastauksia ihmisten valintapäätökseen vaikuttavista tekijöistä voitiin ristiintaulukoida eli vertailla toisiinsa nähden. Kyselyn kaksi seuraavaa kysymystä liittyivät myös toisiinsa, ja niiden tavoitteena oli tuoda esille kahvilapalvelujen vahvuuksia ja heikkouksia. Kysymysten asettelussa hyödynnettiin asteikkoon perustuvaa kysymystyyppiä, jossa vastaajalle esitetään väittämiä, ja joihin vastaaja sitten valitsee asteikosta sopivimman, omaa mielipidettään kuvaavimman vaihtoehdon (Hirsjärvi, Remes & Sajavaara 1997, ). Vastaajalla oli mahdollisuus valita yksi neljästä asteikon vaihtoehdosta: erinomainen, hyvä, kohtalainen, heikko. Viidennen vaihtoehdon puuttuminen ei antanut vastaajalle mahdollisuutta valita keskimmäistä vaihtoehtoa, jolloin vastaajan mielipide kallistui väistämättä keskiarvon paremmalle tai huonommalle\n22 22 puolelle. Näin saatiin selkeämpi kuva niistä kahvilan osa-alueista, joissa on kehitettävää. Kyselyn viimeinen kohta oli avoin kysymys, joka antoi vastaajalle mahdollisuuden ilmaista itseään omin sanoin sekä tuoda esille niitä ehdotuksia ja ajatuksia, joita kyselyssä ei tullut esille (Hirsjärvi, Remes & Sajavaara 1997, 201). Avoimien kysymysten vastauksia hyödynnettiin myös monivalintakysymysten vastausten tulkinnassa. Kyselyn ulkoasu tehtiin yksinkertaiseksi ja yrityksen imagoa ja arvoja mukailevaksi. Tästä kertoivat esimerkiksi yrityksen logo, värit sekä lomakkeen ystävällinen ilme hymiöineen. Koska kyseessä oli asiakastyytyväisyyskysely, johon oli tarkoitus ehtiä vastaamaan esimerkiksi kahvitauon tai työpäivän aikana, ja joka oli suunnattu kaikille kahvilan asiakkaille, oli kysymysten oltava lyhyitä ja ymmärrettäviä. Kysymysten oli myös mahduttava yhdelle lomakkeelle ja mielellään yhdelle kääntöpuolelle, jotta mahdollisuus jättää epähuomiossa vastaamatta joihinkin kysymyksiin voitiin eliminoida. Kahdessa ensimmäisessä kysymyksessä huomioitiin myös vastausvaihtoehto en osaa sanoa, joka ei pakottanut vastaajaa valitsemaan mitään vaihtoehtoa, jollei hänellä ollut mitään mielipidettä kysymykseen. Tällöin kyselyn vastaukset eivät myöskään vääristy. (Hirsjärvi, Remes & Sajavaara 1997, 203.) Sairaalan henkilökunnan vastaukset Webropol-kyselyn oli määrä tavoittaa sairaalan henkilökunta ja saada heidät vastaamaan kyselyyn saatekirjeen ja linkin kautta. Kysely toteutettiin sähköisenä Webropol-kyselynä Tyksin henkilökunnalle kahta sisäistä Intranet-järjestelmää hyödyntämällä. Tällöin perusjoukkoon kuuluviksi havaintoyksiköiksi lukeutuivat kaikki sisäisen Intranetin välityksellä tavoitettavat sairaalan työntekijät. Kyseessä oli näin ollen kokonaistutkimus, jolla pyrittiin saamaan mahdollisimman kattava otanta tutkittavasta, noin 5000 työntekijästä koostuvasta perusjoukosta (Vilkka 2005, 78). Osa henkilöstöstä vastasi kyselyn paperiseen versioon jo joissakin kolmesta sairaalan kahvilasta, joten he eivät todennäköisesti vastanneet enää\n23 23 kyselyn sähköiseen versioon sähköpostin välityksellä, mikä oli myös kyselyn luotettavuuden kannalta tärkeää. Webropol-kyselyyn liitettiin saatekirje, joiden perusteella kyselyn saaja päätti, osallistuuko hän tutkimukseen vai ei. Saatteen tarkoituksena oli antaa lyhyt selonteko kyseessä olevasta tutkimuksesta. Saatteen merkitys korostuu, mitä tarkempaa tutkimusta ollaan tekemässä. Saatteessa on oltava riittävästi tietoa, jotta se motivoi kyselyn saajaa osallistumaan kyselyyn ja vastaamaan mahdollisimman rehellisesti. (Vilkka 2007, ) Saatteen merkitys korostui erityisesti myös otannan hankinnassa, sillä Webropol-kyselyyn haluttiin saada vastauksia juuri niiltä työntekijöiltä, joilla on kokemusta sairaalan kahvilapalveluiden käytöstä. Webropol-kyselyn vastausten määrän kehittymistä oli helppo seurata reaaliaikaisesti Webropol-tunnusten avulla, mikä antoi mahdollisuuden tarkkailla vastausten kertymistä lähemmin. Saatteen lisäksi Webropol-kyselyn kohderyhmälle lähetettiinkin vielä Intranetin välityksellä muistutus kyselyn voimassaolosta viimeisen, kolmannen viikon alkaessa. Vertailtavuuden vuoksi sekä paperinen kyselylomake että sähköinen Webropolkysely olivat sisällöiltään melko yhdenmukaiset. Kysymysten muotoilussa huomioitiin kuitenkin, että vastaajat eivät vastaushetkellä istu valitsemassaan kahvilassa, vaan todennäköisesti työpaikkansa tietokoneella tai kotona. Lisäksi sähköisessä Webropol-kyselyyn oli mahdollista vastata, vaikkei vastaaja käyttänytkään sairaalan kahvilapalveluita. Tällöin vastaajalle muodostui kyselyssä toisenlainen polku, jolla kartoitettiin syitä, miksi vastaaja ei käytä sairaalan kahvilapalveluita.\n24 Asiakastyytyväisyyskyselyn tulokset Vastausten jakaantuminen ja tulkinta Asiakastyytyväisyyskysely keräsi yhteensä 434 vastausta, joista 14 hylättiin puutteellisten tietojen tai tyhjien lomakkeiden vuoksi. Lopullinen vastausten määrä oli täten 420. Sähköiseen Webropol-kyselyyn vastasi yhteensä 95 työntekijää, joista viisi vastasi, ettei käytä sairaalan kahvilapalveluita. Paperisella kyselylomakkeella kerättiin yhteensä 325 vastausta. Sähköisen Webropol-kyselyn vastaukset jakautuivat sairaaloiden kohdalla seuraavasti: T-sairaala 24, U-sairaala 22 ja Mäntymäen sairaala 44 vastausta. Ne työntekijät, jotka vastasivat, etteivät käytä sairaalan kahvilapalveluita (5 kpl), eivät näy tuloksissa. Paperisen kyselylomakkeen vastaukset jakautuivat seuraavasti: T-sairaala 84, U-sairaala 138 ja Mäntymäen sairaala 103 vastausta. Kuvio 2 havainnollistaa asiakastyytyväisyyskyselyn vastausten jakaantumista tarkemmin. Asiakastyytyväisyyskyselyn vastausten jakaantuminen Yhteensä Mäntymäen sairaala U-sairaala T-sairaala Yht. Vierailijat Työntekijät Kuvio 2. Asiakastyytyväisyyskyselyn vastausten jakaantuminen.\n25 25 Jokaista kahvilaa kohden saatiin reilu sata vastausta, joka vastaa noin neljäsosaa kahviloiden päivittäisestä asiakasmäärästä. Eniten vastauksia kertyi U-sairaalan kahvilasta. Mäntymäen sairaalan kahvilan kohdalla työntekijöiden vastauksia kertyi kuitenkin kaksi kertaa enemmän kuin T- ja U-sairaalan kahviloihin verrattuna. Kyselyn päätyttyä paperisten kyselylomakkeiden vastaukset syötettiin sähköiseen Webropol-pohjaan tulosten analysoinnin helpottamiseksi. Webropol-pohjaan syötettyjä vastauksia on sitten tulkittu paperisen kyselylomakkeen mukaan (Liite 1 Kyselylomake). Täten kysymysten numerointi seuraa paperisen kyselylomakkeen järjestystä ja muotoa. Osassa vastausten analysoinnissa ja tulkinnassa on huomioitu toimeksiantajan toiveet yhdistää eri kahviloista saatujen vastausten tulokset yleisemmän kokonaiskuvan muodostamiseksi. Tämä tuki osaltaan myös kahvilakonseptin suunnittelussa esille noussutta näkökulmaa, jonka mukaan uusien kahvilapalveluiden on oltava yhtenäisiä ja monistettavissa Kahvilapalveluiden vetovoimaisimmat tekijät Asiakastyytyväisyyskyselyn kaksi ensimmäistä kysymystä käsittelivät niitä tekijöitä, jotka vetosivat vastaajiin parhaiten heidän valitessa kahvilaa. Työntekijöiden ja vierailijoiden vastaukset kahdessa ensimmäisessä kysymyksessä yhdistettiin ja koottiin yhdeksi ryhmäksi yleisemmän kokonaisuuden hahmottamiseksi. Vastausten koonnin jälkeen kahden ensimmäisen kysymyksen välille muodostettiin asetelma, jossa vastauksia ristiintaulukoitiin vetovoimaisimpien kahvilan valintaan vaikuttavien tekijöiden välillä. Ristiintaulukoinnilla tarkoitetaan kahden muuttujan samanaikaista vertailua taulukkomuodossa. Tällöin halutaan erityisesti tarkastella kahden muuttujan välistä suhdetta. Kvantitatiivisessa tutkimuksessa muuttujista käytetään nimityksiä selittävä (column) ja selitettävä (row) muuttuja. Ristiintaulukoitaessa selittävä muuttuja asetetaan sarakemuuttujaksi pystyriville ja selitettävä muuttuja rivimuuttu-\n26 26 jaksi vaakariville. Tämän jälkeen eroja ja riippuvaisuuksia eri ryhmien välillä verrataan ja pyritään tekemään tutkimuslöydöksiä. (Kananen 2011, 77; Kananen 2012, ) Kahden muuttujan välisessä vertailussa on kuitenkin huomioitava, että vaikka niiden välillä olisi riippuvuussuhde, ei se välttämättä tarkoita sitä, että niiden välille muodostuisi syy-seuraussuhde. Tärkeää on, että muuttujat osattaan asettaa taulukossa oikeille paikoille sarakemuuttujiksi pystyriville ja rivimuuttujiksi vaakariville. Täten niiden keskinäisiä suhteita voidaan tulkita mahdollisimman luotettavasti. (Kananen 2011, 77.) Asiakastyytyväisyyskyselyn ensimmäisessä kysymyksessä vastaajaa pyydettiin valitsemaan ne tekijät, jotka saivat hänet saapumaan ja valitsemaan määrätyn sairaalan kahvilan. Tärkeimmät tekijät, joiden perusteella asiakkaat tulosten mukaan valitsivat määrätyn sairaalan kahvilan, olivat kahvilan sijainti (70,8 %), kahvilan läheisyys ja helppo saavutettavuus (41,4 %), nopea asiakaspalvelu (33,3 %), mahdollisuus ostaa tuotteita mukaan (28,4 %) sekä tuotteiden tuoreus (28,2 %) ja vastineen saaminen rahalle (28,2 %). Kuvio 4 havainnollistaa ensimmäisen kysymyksen vastausten jakaantumista. Kuvio 3. Mikä saateidät saapumaan ja valitsemaan kyseisen kahvilan?\n27 27 Ristiintaulukoinnin suorittamiseksi asiakastyytyväisyyskyselyssä ensimmäisen kysymyksen vastaukset eli tekijät, jotka saivat vastaajan valitsemaan määrätyn sairaalan kahvilan, asetettiin rivimuuttujiksi vaakariville. Toisen kysymyksen vastaukset eli ne kolme tekijää, jotka vetoavat vastaajaan parhaiten hänen valitessa kahvilaa, sijoitettiin yksi kerrallaan sarakemuuttujiksi pystyriville. Tärkeimmät tekijät, joiden perusteella asiakkaat asiakastyytyväisyyskyselyn toisen kysymyksen tulosten mukaan valitsevat kahvilan, olivat kahvilan sijainti, tuotteiden tuoreus sekä vastineen saaminen rahalle eli toisin sanoen hinta-laatusuhde. Kahvilan sijainnin vetovoimaisimmaksi tekijäksi kahvilaa valitessaan valitsi 232 vastaaja, tuotteiden tuoreuden 126 vastaajaa ja hinta-laatusuhteen 103 vastaajaa. Kaksi seuraavaksi tärkeintä olivat kahvilan läheisyys ja helppo saavutettavuus (98 kpl) sekä nopea asiakaspalvelu (82 kpl). Vastaajien määrissä on laskettu yhteen sekä työntekijöiden että vierailijoiden vastaukset. Kahviloita ei myöskään ole ristiintaulukoinnissa eroteltu niiden toimipisteiden mukaan. Kahvilan sijainnin vaikuttavimmaksi tekijäksi valinneet arvostivat kahvilan sijainnin (83,2 %) lisäksi myös kahvilan läheisyyttä ja helppoa saavutettavuutta (38,8 %), nopeaa asiakaspalvelua (30,2 %), hinta-laatusuhdetta (26,7 %) sekä mahdollisuutta ostaa tuotteita mukaan (26,3 %). Vastauksista, joiden mukaan kahvilan sijainti nousee suosituimmaksi kahvilan valintaan vaikuttavaksi tekijäksi, voidaan muodostaa asiakasprofiili. Tämän vahvimman asiakasprofiilin mukaan asiakkaat valitsevat kahvilan ensisijaisesti sen sijainnin ja helpon saavutettavuuden perusteella. Lisäksi asiakkaat toivovat nopeaa asiakaspalvelua ja mahdollisuutta ostaa laadultaan ja hinnaltaan kohtuullisia tuotteita mukaan. Kuvio 4 havainnollistaa vetovoimatekijöiden jakaantumista kaaviossa kahvilan sijainnin ollessa tärkein tekijä.\n28 28 Kuvio 4. Kahvilan sijainti vaikuttavin tekijä kahvilan valinnassa. Toiseksi vetovoimaisimman eli tuotteiden tuoreuden vaikuttavimmaksi tekijäksi valinneet arvostivat eniten tuotteiden tuoreutta (92,9 %), kahvilan sijaintia (66,7 %), nopeaa asiakaspalvelua (59,6 %), kahvilan läheisyyttä ja helppoa saavutettavuutta (55,6 %) ja hinta-laatusuhdetta (47,6 %). Tuotteiden tuoreuden ollessa vahvana tekijänä voidaan muodostaa toinen asiakasprofiili, jonka mukaan asiakas arvostaa kahvilan sijaintia ja helppoa saavutettavuutta mutta vaatii myös nopeaa ja joustavaa asiakaspalvelua. Joissain tapauksissa asiakas saattaa jopa valita kahvilan, joka ei välttämättä ole helposti saavutettavissa, mutta josta asiakas tietää saavansa haluamansa tuotteet ja palvelut nopeammin. Valitessaan tuotteita asiakas kiinnittää erityisesti huomiota myös niiden laatuun ja haluaa mahdollisimman paljon vastinetta rahalleen. Tällöin myös tuotteiden monipuolinen valikoima sekä mahdollisuus ostaa tuotteita mukaan saavat arvostusta. Kuvio 5 havainnollistaa vetovoimatekijöiden jakaantumista kaaviossa tuotteiden tuoreuden ollessa tärkein tekijä.\n29 29 Kuvio 5. Tuotteiden tuoreus vaikuttavin tekijä kahvilan valinnassa. Kolmanneksi vetovoimaisimman eli hinta-laatusuhteen vaikuttavimmaksi tekijäksi valinneet arvostivat eniten kahvilan sijaintia (67,0 %), hinta-laatusuhdetta (46,6 %), kahvilan läheisyyttä ja helppoa saavutettavuutta (41,7 %), nopeaa asiakaspalvelua (33,0 %) sekä tuotteiden tuoreutta (32,0 %). Hinta-laatusuhteen ympärille voidaan näin muodostaa kolmas asiakasprofiili, jonka mukaan asiakas valitsee kahvilan pitkälti sen sijainnin ja saavutettavuuden mukaan mutta arvostaa niiden lisäksi nopeaa asiakaspalvelua ja kiinnittää huomiota tuotteiden hintoihin ja laatuun. Kuvio 6 havainnollistaa vetovoimatekijöiden jakaantumista kaaviossa hinta-laatusuhteen ollessa tärkein tekijä.\n30 30 Kuvio 6. Hinta-laatusuhde vaikuttavin tekijä kahvilan valinnassa. Joidenkin vastausten kohdalla asiakastyytyväisyyskyselyn toisessa kysymyksessä oli valittu yli kolme vaihtoehtoa. Nämä vastaukset on kuitenkin analysoitu erikseen, eivätkä niiden tulokset täten näy ristiintaulukoinnissa. Vastaukset, joissa oli valittu yli kolme vaihtoehtoa, eivät ole hyväksyttäviä kyselyn luotettavuuden kannalta, sillä on mahdotonta sanoa, mitkä kolme vastaajan valitsemista tekijöistä olivat hänelle tärkeimmät. Useimmissa näissä vastauksissa oli valittu 4 6 vaihtoehtoa. Vastaukset jakaantuivat kuitenkin melko samalla tavalla kuin niissä, joissa vastaaja oli valinnut tasan kolme vaihtoehtoa. Täten vastaukset, joissa toisessa kysymyksessä oli valittu yli kolme vaihtoehtoa tukevat ja vahvistavat jakaumallaan ristiintaulukoinnin tuloksia. Vastauksia, joissa oli valittu yli kolme vaihtoehtoa, kertyi lopulta 43 kappaletta. Näistä vastauksista oli luettavissa, että kahvilan sijainti ja tuotteiden tuoreus nousivat vetovoimaisimmiksi tekijöiksi. Yli puolet vastaajista (28 kpl) valitsi kahvilan sijainnin ja tuotteiden tuoreuden vetovoimaisimmiksi tekijöiksi.\n31 31 Ristiintaulukoinnin tuloksista voidaan huomata, että kolme vetovoimaisinta tekijää, jotka vaikuttavat kahvilan valintaan eli sijainti, tuotteiden tuoreus ja hinta-laatusuhde, toistuvat vastaajien kahvilan valintaan vaikuttavissa tekijöissä ensimmäisen kysymyksen kohdalla. Näiden lisäksi myös sellaiset tekijät kuin kahvilan läheisyys ja helppo saavutettavuus sekä nopea asiakaspalvelu seuraavat välittömästi kolmea tärkeintä kahvilan valintaan vaikuttavaa tekijää. Asiakastyytyväisyyskyselyn ensimmäinen kysymys nosti esille tärkeimmät tekijät, joiden vuoksi asiakkaat saapuvat määrättyyn sairaalan kahvilaan. Kahvilan sijainti, sen helppo saavutettavuus ja nopea asiakaspalvelu olivat jokaisen sairaalan kahvilan kohdalla tärkeimpiä motiiveja saapua kyseiseen kahvilaan. Näiden jälkeen tulivat mahdollisuus ostaa tuotteita mukaan, tuotteiden tuoreus sekä hinta-laatusuhde, jotka myöskin saivat melko tasapuolisesti kannatusta eri kahviloiden kesken. Ristiintaulukointi ensimmäisen ja toisen kysymyksen välillä osoitti kuitenkin, että tekijät, jotka vetoavat vastaajiin eniten heidän valitessa kahvilaa olivat järjestykseltään jokseenkin eri kuin heidän motiivinsa juuri määrättyyn kahvilaan saapumisessa ensimmäisen kysymyksen kohdalla. Täten tuloksista voidaan päätellä, että sairaalan kahviloiden kantavimpien vetovoimatekijöiden, joita kahvilapalveluiden käyttäjät arvostavat ja joiden perusteella he valitsevat kahvilan, tulisi olla sijainti, tuotteiden tuoreus ja hinta-laatusuhde. Näitä kolmea vetovoimaisinta tekijää tukisivat sitten kahvilan helppo saavutettavuus, nopea asiakaspalvelu sekä mahdollisuus ostaa tuotteita mukaan. Keskeinen sijainti ja sitä tukeva helppo saavutettavuus ovat kahvilan menestymisen kannalta olennaisia tekijöitä. Sijainnin merkittävyyttä liiketoiminnassa korostetaan erityisesti asiakkaiden tavoitettavuuden, tuotteiden jakelun sekä kilpailukyvyn ylläpitämisen näkökulmasta (Miller 2002, 54; Walker 2011, 94; Khan 2014, 102). Optimaalisena kahvilan sijaintina voidaan Millerin mukaan (2002, 54 55) pitää sellaista paikkaa, joka on kaupallisesti elinvoimainen eli kannattava, asiakkaan helposti saavutettavissa, ja jonka tilakustannukset ovat mahdollisimman pienet. Helpolla saavutettavuudella tarkoitetaan tarkemmin tuotteiden ja palveluiden saatavuutta, johon vaikuttavat muun muassa kahvilan sijainnin houkuttelevuus,\n32 32 aukioloajat, paikoitustilat, opasteet sekä löydettävyys esimerkiksi Internetin hakupalveluiden avulla (Juuti, Laukkanen, Puusa & Reijonen 2014, 137). Kahvilan ei välttämättä tarvitse sijaita kaupungin ydinkeskustassa keskellä vilkkainta liikennettä. Tärkeää on kuitenkin huolehtia, että kahvilan toiminnan ylläpitämiseen vaadittava logistiikka eli tavaraliikenne on sijainnin kannalta sujuvaa, sillä se takaa yhdessä myynnin kanssa tuotteiden jatkuvan kierron (Miller 2002, 54). Tuotteiden tuoreuden merkitys asiakkaan kahvilan valintaan vaikuttavana tekijänä korostuu, ja sen tärkeys ilmenee myös Tyksissä vuonna 2010 tehdystä asiakaskyselystä (Tissari 2010), jonka paperiseen lomakkeeseen vastasi tuolloin 103 kahviloiden asiakasta ja sähköiseen Webropol-kyselyyn 362 työntekijää. Kahviloissa vastanneista 84,5 prosenttia ja työntekijöistä 91,4 prosenttia piti tuolloin tuoreutta suolaisten tuotteiden kohdalla tärkeimpänä tekijänä tehty asiakaskysely käsitteli sairaalan kahviloiden tuotteiden ominaisuuksiin liittyviä tekijöitä, kuten tuoreutta, ulkonäköä, terveellisyyttä, hintaa, kokoa ja makua (Tissari 2010). Tuoreutta pidettiin asiakaskyselyn tulosten perusteella jopa makuakin tärkeämpänä tekijänä, ja viisi vuotta kyselyn jälkeen tuoreus on yksi vaikuttavimmista tekijöistä, joka saa asiakkaan saapumaan ja valitsemaan kahvilan. Mäntymäen sairaalan kahvila ei tuolloin ollut mukana asiakaskyselyssä, mutta eniten vastauksia kyselyssä keräsivät kuitenkin Tyksin T- ja U-sairaalan kahvilat (Tissari 2010). Nopea asiakaspalvelu sekä asiakkaan mahdollisuus ostaa tuotteita mukaan olivat kaksi vetovoimatekijää, jotka myös saivat tutkimuksessa kannatusta. Nopea palvelu ja tuotteiden mukaan ostamisen helppous liittyvät vahvasti myös valmisruokien kasvavaan kysyntään ja monipuolistuviin markkinoihin. Erilaiset take away -ateriat, pikaruokaravintolat sekä mikroaaltouunissa lämmitettävät valmisruoat ovat lisänneet suosiotaan Suomessa muun muassa vähentämällä ruoanlaittoon kuluvan ajan ja energian määrää. (Järvinen & Kupiainen 2009, 7-8.)\n33 Kahvilapalveluiden nykytilan mittaaminen Asiakastyytyväisyyskyselyn neljäs kysymys keskittyi asiakkaiden tyytyväisyyden mittaamiseen sairaalan kahvilapalveluiden toimivuuden osalta. Kohdassa arvioitiin kahvilan löydettävyyttä, asiakaspalveluhenkilökunnan ystävällisyyttä, tuotteiden laatua, kahvilan siisteyttä ja viihtyisyyttä sekä kahvilan mahdollisuutta tarjota asiakkaalle irtiotto sairaalaympäristöstä. Kohdan arviointiasteikko koostui neljästä hymiöstä, joiden merkitykset vasemmalta oikealle olivat erinomainen, hyvä, kohtalainen ja heikko. Näistä vastaaja valitsi mielestään parhaiten arviointikohdan väitettä ja omaa tyytyväisyyttään kuvaavan vaihtoehdon. Neljännen kysymyksen vastaukset syötettiin lopulta Webropol-pohjaan, jonka avulla vastaukset saatiin muutettua numeeriseen muotoon. Arvoasteikon hymiöt vaihtuivat näin ollen numeroiksi nelosesta ykköseen, jossa numero neljä vastasi erinomaista ja numero yksi heikkoa. Näin kysymyksen vastauksista saatiin laskettua keskiarvo kullekin arvioitavalle kohdalle kussakin kahvilassa. Kohdat, joihin oli jätetty vastaamatta, kirjattiin en osaa sanoa -ruutuun, eivätkä ne täten näy arvioitavien kohtien keskiarvoissa. T-sairaalan kahvilan kohdalla kahvilapalveluiden toimivuutta arvioi yhteensä 84 vierailijaa ja 24 työntekijää. Vierailijoiden vastauksista saadut keskiarviot vaihtelivat 3.7 ja 3.4 välillä. Työntekijät olivat tyytyväisiä kahvilan löydettävyyteen (3.7) ja ystävälliseen asiakaspalveluun (3.1), mutta muut arvioitavat kohdat jäivät keskiarvoltaan 2.9 ja 2.6 välille. U-sairaalan kahvilapalveluiden toimivuutta arvio yhteensä 138 vierailijaa ja 22 työntekijää. Vierailijoiden vastauksista saadut keskiarvot vaihtelivat 3.6 ja 3.2 välillä. Poikkeuksena kuitenkin kahvilan viihtyvyys (2.6) ja irtioton tarjoaminen sairaalaympäristöstä (2.9), jotka molemmat jäivät keskiarvoltaan kolmen alapuolelle. Työntekijät olivat todella tyytyväisiä kahvilan löydettävyyteen (3.8) ja kokivat kahvilan asiakaspalvelun ystävälliseksi (3.4) ja ympäristön melko siistiksi (3.0).\n34 34 Muut arvioitavat kohdat jäivät kuitenkin keskiarvoltaan kolmen alapuolelle, eikä kahvilaa koettu kovinkaan viihtyisäksi (2.0). Mäntymäen sairaalan kahvilapalveluiden toimivuutta arvioi yhteensä 103 vierailijaa ja 44 työntekijää. Vierailijoiden tyytyväisyys vaihteli 3.8 ja 3.4 keskiarvon välillä. Poikkeuksena kuitenkin kahvilan viihtyisyys (3.0) ja irtioton tarjoaminen sairaalaympäristössä (3.2). Työntekijöiden kohdalla oltiin erityisen tyytyväisiä kahvilan löydettävyyteen (3.9), ja myös kahvilan asiakaspalvelu koettiin melko ystävälliseksi (3.1). Muut arvioitavat kohdat jäivät keskiarvoiltaan 2.9 ja 2.3 välille. Yhteenvetona asiakastyytyväisyyskyselyn vastauksista saatujen keskiarvojen pohjalta voidaan todeta, että kahviloiden perusedellytykset kuten helppo löydettävyys, ystävällinen asiakaspalveluhenkilökunta, tuotteiden laatu ja siisteys ovat kaikkien kahviloiden osalta kohdillaan. Tulevaisuuden ja uuden kahvilakonseptin monistettavuuden kannalta on tärkeää, että kehitettävien kahvilapalvelujen nykytila on kaikissa kahviloissa mahdollisimman hyvä ja yhdenmukainen. Viihtyisän ympäristön ja irtioton tarjoamisessa asiakkaille kahviloilla on kuitenkin vielä kyselyn tulosten mukaan kehitettävää. Toisaalta viihtyisän kahvilaympäristön luominen edesauttaa myös irtioton tarjoamista sairaalaympäristössä. Täten viihtyisyyttä kehittämällä ja lisäämällä pystytään erottautumaan sairaalaympäristöstä. Asiakastyytyväisyyskyselyn kolmas kysymys kartoitti niitä tuotteita, joita asiakkaat yleensä ostavat kahviloista. Kolmannen ja neljännen kysymyksen välille muodostui näin myös asetelma, jossa asiakkaan tyytyväisyyttä eli kokemusta tuotteiden laadusta voitiin verrata hänen ostamiinsa tuotteisiin. Vierailijoista 247 vastasi kysymykseen kolme ja ilmoitti ostamansa tuotteet. Ostetuimmat tuotteet kaikissa kolmessa kahvilassa olivat kahvi, sämpylät ja pullat. Näiden jälkeen tulivat valmiit salaatit, leivät sekä muut makeat leivonnaiset, kuten munkit ja viinerit. Myös kahviloissa myytävät muut päivittäistavaratuotteet, kuten suklaapatukat, aikakausilehdet, kortit ja veikkaustuotteet saivat kyselyssä jonkin verran suosiota.\n35 35 Työntekijöistä kysymykseen vastasi yhteensä 90 vastaajaa. Ostetuimpien tuotteiden joukkoon lukeutuivat muun muassa valmiit salaatit, leivät ja sämpylät. Näiden lisäksi myös pullatuotteet saivat kannatusta yhdessä kahviloissa myytävien päivittäistavaratuotteiden, kuten suklaapatukoiden ja makeisten kanssa. Vertailtaessa kolmannen ja neljännen kysymyksen vastauksia tuotteiden laadun ollessa selitettävänä muuttujana vaakarivillä kävi ilmi, että suosituimpien tuotteiden kohdalla vierailijana vastanneet olivat kokeneet tuotteiden laadun useimmiten joko erinomaiseksi tai hyväksi. Työntekijöiden kohdalla suosituimpien tuotteiden laatu koettiin kuitenkin enimmäkseen vain hyväksi tai kohtalaiseksi Asiakkaiden kehitysehdotukset Asiakastyytyväisyyskyselylyn viimeiseen kysymykseen, joka oli avoin, vastasi yhteensä 135 vierailijaa ja 59 työntekijää. Viimeisessä kysymyksessä vastaajia pyydettiin kertomaan ja tuomaan esille kehitysehdotuksia, jotka heidän mielestään parantaisivat kahvilapalveluiden toimivuutta. Vierailijoista neljäsosa (25,4 %) vastasi olevansa tyytyväinen kahviloiden nykytilaan, eikä heillä täten ollut tarjota kehitysehdotuksia. Vastaajista 17,4 prosenttia mainitsi viihtyisän ympäristön ja siihen liittyviä elementtejä, kuten sisustuksen huonekaluineen, tekstiilit, huonekasvit, koristeet, värit, tuoksut, lämmityksen ja siisteyden tärkeinä kehityskohteina. Muita tärkeitä kehityskohteita olivat muun muassa monipuolinen ja laaja tuotevalikoima (8,7 %), pidemmät aukioloajat (8,7 %) sekä edullisemmat hinnat (8,0 %). Työntekijöistä noin neljäsosa (23,7 %) toivoi kahviloihin monipuolisempaa ja laajempaa tuotevalikoimaa. Vastaajista 16, 9 prosenttia toivoi kahviloihin edullisempia hintoja ja parempia henkilökunta-alennuksia. Lisäksi kannatusta saivat viihtyisän ympäristön luomiseen vaikuttavat tekijät (13,6 %) sekä ehdotukset kattavan salaattipöydän tarjoamisesta (13,6 %), jossa asiakas saisi itse koota salaattiateriansa ja maksaisi siitä painon mukaan. Mäntymäen kahvilan kohdalla noin kuudesosa kyselyyn vastanneista työntekijöistä oli toivonut myös pidempiä auki-\n36 36 oloaikoja sekä modernimpaa tuotevalikoimaa, johon kuuluisi muun muassa erilaisia tuoreita ja terveellisiä välipaloja ja salaatteja, smoothieita, proteiinipatukoita sekä rahkoja. Viidestä työntekijästä, jotka vastasivat, etteivät käytä sairaaloiden kahvilapalveluita, kaksi toi esille omia kehitysehdotuksiaan. Näitä olivat muun muassa tuotevalikoiman monipuolistaminen, viihtyisämmän ympäristön luominen sekä kahviloiden toimipisteiden lisääminen. Tähän liittyen ehdotettiin myös sairaalassa kiertävää myyntikärryä, josta voi ostaa kahviloiden tuotteita. Syitä, miksi vastaajat eivät käyttäneet sairaalan kahvilapalveluita olivat tuotteiden kalliit hinnat, kahvilapalveluiden sijainti kaukana työntekijän omasta työpisteestä sekä kahvin nauttiminen osastolla. Monipuolinen tuotevalikoima ja viihtyisä ympäristö kehitysehdotuksina nousivat asiakastyytyväisyyskyselyn avoimissa vastauksissa esille useita kertoja. Monipuolisen tuotevalikoiman luomisessa ei kuitenkaan pitkällä aikavälillä tulisi kallistua liian laajan valikoiman ylläpitämiseen, sillä se lisää usein työtä ja kustannuksia kannattamattomampien tuotteiden kohdalla sekä vieraannuttaa asiakkaita vaikeuttamalla heidän ostopäätöksensä tekoa (Trout & Hafrén 2000, 79 81). Vaihtelemalla joitakin tuotteita voidaan ylläpitää asiakkaiden mielenkiintoa tarjontaa kohtaan, mutta tärkeämpää olisi pystyä erottautumaan tuotteiden erilaisuudella ja suosituimmuudella (Trout & Hafrén 2000, 84 85). Täten Arkean kahvilapalveluiden leipomotuotteista tulisi esimerkiksi näkyä, että ne ovat paikan päällä itsetehtyjä ja tuoreita. Suosituimpien tuotteiden asemaa valikoimassa tulee vahvistaa ja kehittää. Sellaiset tuotteet kuten kahvi, täytetyt sämpylät ja leivät, valmiit salaatit sekä pullatuotteet ovat asiakastyytyväisyyskyselyn tulosten mukaan Tyksin ja Mäntymäen sairaalan kahviloiden ostetuimpia tuotteita. Ne ovat lisäksi melko yleisiä missä tahansa kahvilassa myytäviä tuotteita, mikä tekee erilaistumisesta haastavaa. Laajaa valikoimaa tulisi kuitenkin Troutin ja Hafrénin mukaan (2000, 85) käyttää vain ensiaskeleena kohti erilaistumista, jonka tavoitteet ovat pitkäaikaisemmat.\n37 37 Viihtyvyyden lisääminen sen sijaan linkittyy vahvasti kahviloiden sijainnin houkuttelevuuden parantamiseen. Täten kahvilan palveluympäristössä korostuvat niin tila, kalusteet, värit, visuaalinen ilme, loogisuus kuin henkilökunnan saatavuus ja maksamisen helppouskin (Walker 2011, 63 64; Juuti ym. 2014, 137). Näitä samoja tekijöitä nousi esille myös asiakastyytyväisyyskyselyn avoimissa vastauksissa, joissa vastaajat mainitsivat kehitysehdotuksina viihtyisämmän ympäristön sekä siihen liittyviä tekijöitä. Arkean kahvilapalveluiden toimiminen sairaalan tiloissa asettaa kuitenkin omat rajoitteensa esimerkiksi kahviloiden sisustamiselle. Kahvilatilat ovat Arkean asiakkaiden omistamia ja vuokraamia tiloja, eikä niihin tämän vuoksi pystytä tekemään suuria muutoksia ilman neuvotteluja tilojen hallinnasta vastaavien tahojen kanssa. Kahvilan viihtyvyyttä ja ympäristöä koskevien ratkaisujen tulisi kuitenkin tukea kahvilan sijaintia sekä sopia käytössä oleviin tiloihin (Walker 2011, 94). 3.5 Tutkimuksen luotettavuus Asiakastyytyväisyyskyselyn kysymysten suunnittelussa sekä määrittelyssä ja jäsentelyssä käytettiin apuna Tyksin T- ja U-sairaalan kahvilapalvelujen asiakkaille vuonna 2010 tehtyä asiakaskyselyä sekä sairaaloiden kahvilapalveluiden toiminnasta vastaavilta esimiehiltä saatuja tietoja. Lisäksi vuonna 2010 tehdyn asiakaskyselyn tuloksista haettiin tukea tämän opinnäytetyön tutkimuksen luotettavuudelle niin sanottua kriteerivaliditeettia hyödyntämällä, jossa muiden tutkimuksista etsitään tukea omalle tutkimukselle (Kananen 2012, 170). Ilmiöön liittyvän aineiston hyödyntämistä oman tutkimuksen rinnalla kutsutaan lisäksi aineistotriangulaatioksi, jonka tarkoituksena parantaa tutkimuksen luotettavuutta (Kananen 2011, 125). Osaksi tutkimuksen kriteerivalidistoa kuuluu myös osa opinnäytetyön teoriaosuudesta. Tässä tapauksessa kyse on teoriatriangulaatiosta, jossa ilmiöön liittyviä teorioita tarkastellaan eri tieteenalojen näkökulmasta. (Kananen 2011, 125; Kananen 2012, 170.) Tätä havainnollistaa muun muassa tekstissä mainittu sijainnin\n38 38 tärkeä merkitys liiketoiminnan suunnittelussa, asiakkaan tavoittamisessa sekä kilpailukyvyn vahvistamisessa ja ylläpitämisessä. Asiakastyytyväisyyskyselyllä pyrittiin aiheen objektiiviseen tarkasteluun, mikä osaltaan vaikutti myös tutkimuksen täsmällisyyteen ja luotettavuuteen. Täten olennaista onkin arvioida tutkimusaineiston sisäistä ja ulkoista luotettavuutta (validiteetti), jotka osaltaan kertovat, kuinka hyvin aineisto kuvaa niitä aiheita ja ilmiöitä, joihin tässä työssä on perehdytty, sekä kuinka laajalti aineiston pohjalta tehdyt päätelmät ovat yleistettävissä. (Hakala 2008, ) Asiakastyytyväisyyskyselyn luotettavuusulottuvuuden reliabiliteettia eli mittaustulosten pysyvyyttä on kuitenkin lähes mahdotonta taata. Opinnäytetyön tavoite on uusien kehitysideoiden löytäminen ja kahvilapalveluiden toiminnan selkeyttäminen. Täten tutkimus voidaan tarvittaessa toistaa, mutta tällöin saadaan todennäköisesti myös toisenlaisia vastauksia (Kananen 2012, ). Tämän vuoksi myös mittareiden pysyvyys ajassa eli stabiliteetti saattaa muuttua (Kananen 2012, ). Opinnäytetyön pohdintaosiossa on arvioitu, kuinka luotettavia ja päteviä asiakastyytyväisyyskyselyn tulokset ovat uusien kehitysideoiden sovellettavuuden sekä uuden kahvilakonseptin toteuttamisen kannalta. Kyselyn reliabiliteettikysymys on kuitenkin luotettavuuden osalta jätetty auki opinnäytetyön kehittämislähtöisyyden ja toiminnallisten tavoitteiden vuoksi. Uusintamittauksia tulosten pysyvyyden osoittamiseksi ei opinnäytetyössä kuitenkaan ole tarpeen tehdä, jos työn eri vaiheet ja ratkaisut on dokumentoitu ja perusteltu riittävän tarkasti (Kananen 2011, 123).\n39 39 4 UUDEN KAHVILAKONSEPTIN RAKENTAMINEN 4.1 Kahvilakonseptin perusta Kilpailukykyisen kahvilakonseptin rakentamisessa on edettävä asiakkaiden tarpeiden ja toiveiden pohjalta nousevan kysynnän mukaan. Täten yrityksen on tiedettävä, mihin asiakkaan arvostamiin ominaisuuksiin konseptilla halutaan vedota, sekä mitkä kohderyhmät olisivat konseptista kaikkein eniten kiinnostuneita. Kilpailuedun luomiseksi konseptin on rakennuttava sellaisista tekijöistä, jotka vetoavat valittuihin kohderyhmiin, ja joiden avulla konsepti pystyy erottautumaan kilpailijoistaan markkinoilla. (Walker 2011, 63.) Kuvio 7 havainnollistaa konseptin ja olemassa olevien markkinoiden välisen suhteen muodostumista ravintola-alalla. Palvelu Laatu Ruoka ja juoma Konsepti & Markkinat Hinta Sijainti Johto ja Menu ja ruokalistasuunnittelu lainsäädäntö Tunnelma Ilmapiiri Kuvio 7. Konseptin ja markkinoiden välisen suhteen muodostuminen ravintolaalalla (mukailtu Walker 2011, 69).\n40 40 Ravintola-alalla konseptin kilpailuedun määrittelevistä tekijöistä puhuttaessa viitataan usein ravintolakonseptin kahdeksaan pilariin. Nämä ovat ruoka ja menu, juoma ja juomalista, palvelu, hintataso, design ja sisustus, sijainti, viihdyttävä tunnelma sekä nimestä, logosta ja grafiikasta muodostuva vahva mielikuva (vrt. Kuvio 7. Konseptin ja markkinoiden välisen suhteen muodostuminen ravintola-alalla (mukailtu Walker 2011, 69).). (Huiskamp 2002, 9 10; Walker 2011, ) Näistä ravintolakonseptin tärkeimmiksi pilareiksi tulisi nousta 2-3 tekijää, jotka määrittelevät, millaisesta ravintolasta on kyse. Näiden pilareiden yksityiskohtainen määritteleminen on tärkeää, sillä niiden yhteensopivuus vaikuttaa lopulta siihen, millainen kuva ravintolakonseptista muodostuu asiakkaalle. (Walker 2011, ) Sairaalan kahvilapalvelujen kohdalla konseptin suunnittelussa ovat läsnä samat tekijät kuin ravintolakonseptin suunnittelussa. Täten oikeiden tekijöiden yhdistelmän löytäminen ja valitseminen on tärkeä askel kohti menestyvää kahvilakonseptia. Kahvilakonseptin suunnittelussa on hyvä kuitenkin tiedostaa sairaalaympäristöstä nousevat rajoitteet, kuten esimerkiksi kahvilan aukioloaikojen yhteensovittaminen yhdessä sairaalan kanssa sekä kahvilan sijainnin vaikutukset sen houkuttelevuuteen ja saavutettavuuteen. Asiakastyytyväisyyskyselyn tuloksista todettiin, että vetovoimaisimmat tekijät, jotka saavat asiakkaan valitsemaan ja saapumaan määrättyyn kahvilaan olivat kahvilan sijainti, tuotteiden tuoreus, hinta-laatusuhde sekä näitä tukevat kahvilan helppo saavutettavuus, nopea asiakaspalvelu ja tuotteiden mukaan ostamisen mahdollisuus. Kahvilakonseptin kantavimmiksi eli tärkeimmiksi pilareiksi nousisivat näin ollen sijainti ja sitä tukeva helppo saavutettavuus sekä ruokatuotteet. Kahvilan hintataso määrittelisi kolmantena tekijänä näiden yhteensopivuuden asiakkaan näkökulmasta. Nopea asiakaspalvelu sekä tuotteiden mukaan ostamisen mahdollisuus kuuluisivat osaksi kahvilan palvelua, joka tukee vahvasti kahvilakonseptin kantavimpia pilareita. Kahvilan sijaintia on vaikea nostaa sairaalassa merkittäväksi tekijäksi, joka kiinnostavalla sijainnillaan houkuttelisi asiakkaita kahvilaan. Lisäksi kahvilan toimipisteen paikka sairaalassa on usein ennalta määritelty, eikä sijainnin valinnassa\n41 41 Tyksissä tai Mäntymäen sairaalassa juurikaan ole ollut vaihtoehtoja. Täten Arkean on vaikea tehdä itsenäisesti kahvilan sijaintiin liittyviä päätöksiä, sillä viimekädessä siitä päättävät tilojen omistajat. Saavutettavuuden näkökulmasta sijainnin merkitystä voidaan kuitenkin tarkentaa tuomalla kahvilapalvelut lähemmäs asiakasta. Täten esimerkiksi sairaalassa kiertävällä myyntikärryllä voidaan kahvilan tuotteita tarjota siellä, missä välimatkat kahviloihin ovat liian pitkät tai potilaiden rajoittuneen liikkumisen kannalta kohtuuttomat. Tällainen kehitysehdotus nousi esille muun muassa asiakastyytyväisyyskyselyn avoimien vastausten kohdalla. Suuressa sairaalakompleksissa, kuten Tyksissä, pitkät välimatkat rajoittavat myös työntekijöiden siirtymistä nopeasti paikasta toiseen. Täten kahvilapalveluiden tarjoaminen sairaalan sisäisen liikenteen kannalta keskeisillä, helposti saavutettavilla paikoilla on tärkeää. Kahvilassa myytävien ruokatuotteiden tuoreus, jota asiakkaat asiakastyytyväisyyskyselyn mukaan arvostavat, liittyy olennaisesti tuotteiden laatuun. Asiakkaat arvioivat tuotteiden laatua, mikä osaltaan vaikuttaa heidän päätökseen paikan valinnassa. Tuotteiden on oltava myös tasalaatuisia, jotta asiakas voi luottaa siihen, että hän saa samanlaisen tuotteen myös seuraavalla vierailukerralla. (Walker 2011, ) Kahvilassa myytävien tuotteiden tuoreuden takaaminen on haastavaa, sillä useimmat kahvilat ja leipomot valmistelevat ja tekevät myyntiin menevät tuotteet aikaisin aamulla. Näin on myös Arkean kahviloiden kohdalla, joiden valmiit, ulkopuoliselta toimittajalta tilatut sekä itsetehdyt tuotteet on valmistettu aamulla tai edellisenä päivänä. Täten tuoreiden tuotteiden tarjoaminen asiakkaalle jokaisena vuorokauden aikana vaikeutuu. Sairaala on käytössä ympäri vuorokauden ja monet sen toiminnoista jatkuvat pitkälle iltaan. Täten sairaalassa on myös iltaisin kahvilan asiakkaita, jotka arvostavat tuotteiden tuoreutta laatutekijänä. Mahdollisuuksien mukaan kahviloissa tulisikin valmistaa ja myydä tuoreita tuotteita vielä iltapäivällä, jolloin asiakkaat kokevat tuotteiden laadun säilyneen. Tuoreiden tuotteiden tarjoaminen kahvilan aukioloajan jokaisena hetkenä ja uunituoreiden tuotteiden myyntiin tuleminen vielä\n42 42 myöhempinäkin ajankohtina voisi lisäksi tuoda kahvilalle kilpailuedun, jonka avulla se erottuisi alueen muista kilpailijoista. Kahvilapalveluiden hinta-laatusuhde muodostuu tekijöistä, jotka asiakas kokee tuotteiden ja palvelun välityksellä. Näitä tekijöitä kahvilassa ovat muun muassa tuotteiden koko ja laatu, tuotteiden monipuolisuus ja ainutlaatuisuus sekä asiakkaan kokeman palvelun mukavuus ja yhteensopivuus kahvilan muiden toimintojen kanssa. Lisäksi tuotteiden ja palveluiden on oltava tasalaatuisia, jotta asiakas voi luottaa kahvilapalveluiden pysyvyyteen. (Walker 2011, 117.) Kahvilan hintatason voidaan täten sanoa olevan kohdallaan silloin, kun asiakas kokee saavansa rahalleen vastinetta ja on tyytyväinen saamaansa palveluun. Hintojen alentamista ehdotettiin asiakastyytyväisyyskyselyn avoimissa vastauksissa kehitysehdotukseksi sekä vierailijoiden että työntekijöiden kohdalla. Hintatason laskeminen ei kuitenkaan pitkällä aikavälillä johda tuottavuuden kestävään kasvuun, jos kustannukset pysyvät samoina. Lyhyellä aikavälillä hintojen alentamisella voidaan hetkellisesti kasvattaa myyntiä ja houkutella uusia asiakkaita kokeilemaan yrityksen tuotteita ja palveluita, mutta tässäkin tapauksessa hinnoittelun tulisi olla johdonmukaista ja tukea yrityksen kasvutavoitteita. (Juuti ym. 2014, 136.) Sairaala on osa kilpailuympäristöä, jossa Arkean tarjoamat kahvilapalvelut toimivat. Kahviloiden asiakkaat ovat valmiita maksamaan tuotteista määrätyn rahasumman, mutta jos hinnat ovat liian korkeat, ovat asiakkaat todennäköisesti valmiita poistumaan sairaalan tiloista ja ostamaan haluamansa tuotteet jostakin muualta. Kyse on tällöin asiakkaiden hintaherkkyydestä ja kysynnän hintajoustosta, jolloin muutokset hinnoissa vaikuttavat asiakkaiden ostokäyttäytymiseen (Juuti ym. 2014, 135). Kynnys ja mahdollisuus poistua sairaalan tiloista jonkin toisen kahvilan tai liikkeen läheisyyteen on usein melko vaivalloista sairaalan työntekijöille ja potilaille. Täten he saattavat olla vähemmän herkkiä sairaalan kahviloissa myytävien tuotteiden hintamuutoksille. Toisaalta hintojen noustessa liian korkeiksi sairaalan asiakkaat ja työntekijät voivat tinkiä omasta mukavuudestaan ja ajastaan ja lähteä kauemmas pois sairaalan tiloista haluamiensa kahvilatuotteiden perässä.\n43 43 Sairaalassa on mahdollisuus myydä samoja tuotteita eri hinnoilla eri asiakkaille hintadifferointia hyödyntämällä (Juuti ym. 2014, 136). Tällöin sairaalan henkilökunnalle voitaisiin myydä kahviloiden tuotteita muita asiakkaita edullisemmin. Asiakastyytyväisyyskyselyn avoimissa vastauksissa työntekijöiden kohdalla esille nousseet kehitysehdotukset edullisempien hintojen tarjoamisesta henkilökunnalle tukevat tätä lähestymistapaa. Arkean on kuitenkin huomioitava tällaisen menettelytavan vaikutukset muihin asiakkaisiin, ja sen sopivuus yrityksen hinnoittelustrategiaan. 4.2 Kahvilakonseptin sopivuus yrityksen strategiaan Uuden kahvilakonseptin rakentamisen lähtökohtana tulee olla Arkean organisaation strategiset linjaukset. Strateginen lähestymistapa luo konseptin ympärille tarkemmin määritellymmän ja yksityiskohtaisemman viitekehyksen, joka kiteyttää yrityksen olemassaolon tarkoituksen, liiketoiminnan tavoitteet ja strategian sekä organisaation filosofian ja vallitsevat arvostuksen kohteet. Näiden kautta yrityksen toiminnasta muodostuu kokonaiskuva, joka ohjaa yrityksen johtotasolla tehtäviä päätöksiä ja vaikuttaa lopulta operatiivisen eli suorittavan tason toimintatapoihin. (Walker 2011, 92.) Tällaista menettelytapaa kutsutaan strategiaprosessiksi, jossa sekä yrityksen johto että työntekijät osallistuvat strategian tekemiseen ja toteuttamiseen arjessa (Sumkin & Tuomi 2009, 30). Yrityksen strateginen perusta muodostuu Sumkin ja Tuomen mukaan (2009, 28) arvoista, toiminta-ajatuksesta ja ydinosaamisesta. Arvot määrittelevät pitkälti ne periaatteet, joiden pohjalta yritys toimii. Toiminta-ajatus taas kiteyttää, miksi yritys on olemassa ja ydinosaaminen tarkentaa, millä osaamisella yritys saavuttaa tavoitteet strategiansa toteuttamiseksi. (Sumkin & Tuomi, 28.) Arkea (Arkea 2015) on määritellyt kotisivuillaan yrityksen arvot seuraavasti: - Palvelemme lähellä asiakasta - Uudistamme rohkeasti - Toimimme vastuullisesti ja laadukkaasti - Arvostamme toisiamme ja opimme yhdessä\n44 44 Arkean missiona eli toiminta-ajatuksena on tuottaa asiantuntevalla henkilöstöllä hyviä ruokahetkiä sekä laadukkaita kiinteistöpalveluja asiakkaan arkeen. Ruokapalvelujen kohdalla yrityksen osaamisessa korostuu monipuolisen ja pitkäaikaisen ammattitaidon ja kokemuksen hyödyntäminen ruokapalveluja tuotettaessa niin yksityiselle kuin julkisellekin sektorille. (Arkea 2015.) Lisäksi osana ruokapalvelujen ydinosaamista voidaan myös nähdä kyky hallita prosesseja ja tuottaa suuria määriä annoksia asiakkaiden muuttuvien vaatimusten mukaan. Sairaalaympäristöön suunniteltavan kahvilakonseptin luomisessa on huomioitava Arkean strategiset tavoitteet sekä nähtävä yrityksen visio kiinnostavimpana ruokapalveluyrityksenä olemisesta myös kahvilapalvelujen näkökulmasta. Kuvio 8 havainnollistaa sairaalan kahvilapalvelujen kehittämistä Arkean strategiseen viitekehykseen sovitettuna. Kuvio 8. Sairaalan kahvilapalvelut sovitettuna Arkean strategiseen viitekehykseen (mukailtu Sumkin & Tuomi 2009, 29).


Kiinnostavatko viinilasit, tunnetko etiketit tai viinitrendit? - Taloustaito.fi\nLasi kruunaa jalon juoman. Etiketti on viini tuoteseloste. Se tarjoaa tietoa ja silmänruokaa. Tunnetko etiketit? Oletko harkinnut viinin varastoimista? Siihenkin tarjoamme vinkkejä. Tutustu myös viinitrendeihin.


maastopyörä 165cm:lle - Sivu 2 - Keski-Suomen pyöräilyfoorumi\nViestiKirjoittaja Hiljaa hyvä tulee » 31 Touko 2013 19:35\nTsekkaappa ihan vaan huvin vuoksi Canyon 29 tuotteet.\nKun menet tilaamaan, niin ohjelma kysyy noin 10 kriittistä mittaa bodistasi ja ehdottaa sinulle sopivaa runkoa.\nhttps://www.canyon.com/_en/mountainbike ... tml?b=3037\nItse olen todella tyytyväinen tähän, osu ja uppos kerralla.\nhttps://www.canyon.com/_en/mountainbike ... tml?b=3055\nHinta laatusuhde on hyvä.\nViestiKirjoittaja heini » 31 Touko 2013 21:24\nOnpa hieno menopeli\nMut mulla vaan toi 1000-1500 käytettävissä eli jäykkäperällä liikkeelle. Säästää sitten seuraavaan enemmän euroja.\nMut joo canyon näyttää tyylikkäältä, s-kokokset näytti olevan loppuunmyyty, ainakin tuon hintaluokan yksilöstä. Tilaamisen tekee hankalaksi tää mun kokemattomuus, kun ei tiedä miten 29er: t soveltuu ja pitääkö kääntyy sitte 26:n puoleen. Mutta kivahan näitä on spekuloida. Mut onpa kyllä siistejä noi pyörät canyolla, trekit on romuluisempia jotenkin. Mut,mut,mut....ei ehkä uskalla vielä tilaamaan. Fillari-lehden foorumilla oli kyllä joku alottelija nainen kans tilannu canyonin ja oli tyytyväinen....antaa asian hautua hieman (kun ei muutakaan voi), kyllä tuo trekki pitänee testata.\nViestiKirjoittaja arttu » 31 Touko 2013 22:34\nLaitetaan lusikkaa soppaan kun olen juuri itsekin siirtynyt 29:en puolelle. Eka pyörä oli jäykkäperä 26, toinen täysjousto 26 ja kolmas jäykkäperä 29 (Kona Kahuna). Paras ajokokemus on kyllä tällä viimeisellä. Tietty taidotkin on toivottavasti kehittyneet mutta en kaipaile sitä joustoa taakse. Mukavahan se on ja helpottaa ajoa mutta ehkä se ei sittenkään ole se pyörän kehityksen korkein aste\nMutta koeajohan ja oma tuntuma se sitten kuitenkin on joka ratkaisee. Jokainen pyörän ostoa tehnyt tietää valinnan tuskan.\nAi niin, pituutta on komeat 170.\nViestiKirjoittaja heini » 01 Kesä 2013 07:12\nKona kahunaa kokeilin, mut siitä oli se 16 tuumanen olemassa. Muuten siis todella hyvä, mut ajoasento ihan pysty. Renkaat oli buenon massiiviset . Deluxe ois voinu olla se hyvä malli, mut ei ollu kokoo ja ajoasento ei kai ois muuttunu. Nythen pitää vaan ootella, aikataulutkin menee niin ristiin, että en tiiä miten ens viikon testailun käy. Mut rymistellään tolla inseralla meneen, on ainakin hyvä tuntuma, ku tärisee. Jos 29er:stä löytyy malli, jossa ajoasento on ok, niin luultavasti se lähtee mukaan. Koska haluisin vetää varmaankin enemmän vauhilla pidempää lenkkiä, kun teknistä maastoa....\nViestiKirjoittaja bonzorno » 01 Kesä 2013 08:36\nKona Kahunankin saa kisakireeks esim. kääntämällä ohjainkannattimen alaspäin.\nKisakiree spessu 29: https://lh5.googleusercontent.com/-IuWC ... 2013-02-25\nViestiKirjoittaja heini » 01 Kesä 2013 10:41\nJoo, kyllä luvattiin toisessa myymälässä, että 29er:n saa mullekin sopimaan juurikin tuolla tyylillä. Mutta kokokokeilu tulee luultavasti päättämään pyörien taiston, samalla rahalla saan luultavasti laadukkaammat osat trekkiin kun konaan (?). X-caliber vs. Kona kahuna deluxe.....or what\nViestiKirjoittaja heini » 12 Kesä 2013 13:49\nNo niin, nyt on millä ajaa. Trekin cobia ja 15,5 on koko. Hinta kohillaan ja ajoasento. Kiitos vinkeistä. Kaks koeajoo ja paremmin istuva lähti mukaan.\nViestiKirjoittaja jani » 12 Kesä 2013 19:21


Paavi Koreassa: yli 800 000 henkeä osallistui korealaisten marttyyrien autuaaksijulistamistilaisuuteen.\n(16.8.) Yksi paavi Franciscuksen Korean matkan kolmesta syystä oli lauantaina toimitettu 124:n korealaisen marttyyrin autuaaksijulistaminen. Ennen tilaisuutta hän kävi laskemassa kukkaseppeleen Seo So-Munin marttyyrien pyhäkössä. Sieltä matka jatkui parin kilometrin päässä sijaisevalle Gwanghwamunin portille, mikä on yksi Soulin symboleista. Siitä pääsee kaupungin torille. Täällä paavi toimitti autuaaksijulistamisriituksen ja messun latinaksi ja koreaksi mihin osallistui yli 800 000 henkeä.\nKorealaisten marttyyrien antama esimerkki on asettaa Kristus kaiken edelle ja toimia rakkaudella oikeudenmukaisemman ja vapaamman yhteiskunnan hyväksi. Paavi halusi korostaa saarnassaan, että he olivat kaikki maallikkoja. He joutuivat kokemaan, kuten me tänään, kuinka maailma koettelee uskoamme.\n"Heidän esimerkillään on paljon sanottavaa meille, jotka eläm,me yhteiskunnassa, missä valtavien rikkauksien rinnalla kasvaa hiljaa kaikkein kurjin köyhyys; missä harvoin kuunnellaan köyhien huutoa; ja missä Kristus kutsuu meitä jatkuvasti rakastamaan ja palvelemaan häntä ojentamalla kätemme apuatarvitseville veljillemme ja sisarillemme. Marttyyrien esimerkki opettaa meille lisäksi, kuinka tärkeää on lähimmäisenrakkaus uskonelämässä. Heidän esimerkkinsä voi inspiroida kaikkia hyväntahtoisia ihmisiä työskentelemään yhteisymmärryksessä oikeudenmukaisemman, vapaamman ja rauhallisemman yhteiskunnan hyväksi.\nMutta marttyyri merkitsee ennen kaikkea olla Jeesuksen todistaja".\nEnnen messun alkua paavi halusi vielä kerran tervehtiä lauttaonnettomuuden uhrien vanhempia. Paikallisen median mukaan paavi kuivaa Sewolin lauttaonnettomuuden kyyneleitä.


Kalustetut asunnot - Spot Apartments Vantaa, Espoo, Helsinki\nLaurinniityntie 17, 00440, Helsinki, Suomi\nVuonna 2016 valmistunut rakennus sijaitsee historiallisella alueella Helsingin Haagassa, jossa on värikäs yhteisö ja upeita puistoja. Nämä kalustetut asunnot on sijainniltaan alle kilometrin päässä Pohjois-Haagan juna-asemalta, josta pääsee Helsingin keskustaan 10 minuutissa. Lähettyvillä sijaitsevat Kehä I, Vihdintie ja Tampereen moottoritie mahdollistavat nopean liikkumiseen paikasta toiseen.\nKeltavuokontie 4, 01350 Vantaa, Suomi\nVuonna 2016 valmistunut rakennus sijaitsee kodikkaalla alueella Vantaan Hiekkaharjussa. Näistä viihtyisistä kalustetuilta asunnoilta on Tikkurilan juna-asemalle matkaa noin kilometri ja Hiekkaharjun juna-asema on vain 500 metrin päässä. Helsinki-Vantaan lentokentälle pääsee junalla 13 minuutissa ja Helsingin keskustaan 23 minuutissa. Tikkurilan kattavat palvelut ovat aivan kiven heiton päässä ja kilometrin päästä löytyy Hiekkaharjun urheilupuisto.\nSinikuja 3, 01620 Vantaa, Suomi\nVuonna 2015 valmistunut rakennus sijaitsee idyllisellä alueella Vantaan Martinlaaksossa. Rauhallisista kalustetuilta asunnoilta on Martinlaakson juna-asemalle matkaa alle kilometri, josta pääsee Helsinki-Vantaan lentokentälle alle 20 minuutissa sekä Helsingin keskustaan reilu 20 minuutissa. Tampereen moottoritie sekä Kehä III mahdollistavat nopean liikkumisen lähipaikkakunnille.\nVuonna 2013 valmistunut rakennus sijaitsee keskeisellä sijainnilla aivan Porvoon moottoritien läheisyydessä. Näistä kalustetuilta asunnolta matkustat autolla Porvoon keskustaan noin 25 minuutissa. Helsinki-Vantaan lentokentälle pääsee alle 15 minuutissa ja Mellunmäen metroasema on vain 2,5 kilometrin päässä.\nOrvokkitie 20, 01300, Vantaa\nVuonna 2017 valmistunut rakennus sijaitsee idyllisellä alueella Vantaan Tikkurilassa. Kalustetuilta asunnoilta on matkaa Tikkurilan juna-asemalle alle kilometri, josta pääsee 15 minuutissa Helsinkiin sekä Helsinki-Vantaan lentokentälle. Kauppakeskus Jumbo sijaitsee 6,5 kilometrin päässä.


Elektroninen Parkkikiekko | Iltis Uutiset\nElektroninen parkkikiekko Park Mini quantity. Lisää tarjouspyyntöön. Emme myy yksittäisiä kpl:ta, vaan tuotteesta riippuen isompia määriä. Tuotteen hinta on keskimääräinen hinta tuotteen määrästä riippuen ilman logomerkkauksia, ellei toisin ole mainittu.\nParkkikiekko painatuksella nopeasti ja helposti Parkkikiekko on käytännöllinen ja edullinen mainoslahja niin yhteistyökumppaneille kuin henkilöstölle. Auton tuulilasissa logosi on näkyvällä paikalla ja hyödyksi käyttäjälleen pitkän aikaa. Parkkikiekko onkin tykätty ja taatusti tarpeellinen jokaiselle autoilijalle, ja se sopii kaikille kohderyhmille. Pysäköintikiekko on myös.\nParkkikiekko. Tavaratalomme palvelevat normaalisti, verkkokauppa vuorokauden ympäri! Tervetuloa ostoksille! Osta & Nouda Drive In – Osta verkosta ja nouda tavaratalosta jo kahden tunnin kuluessa! Biltema App – 19 000 tuotetta taskussasi! Minun Biltema – Nyt Biltemassa asioiminen on entistäkin helpompaa ja mukavampaa.\nErittäin pienikokoinen, siro ja ohut automaattinen elektroninen parkkikiekko. Aktivoituu automaattisesti, kun auto on pysäköity. Needit Park Micro on pienen kokonsa ansiosta helppo.\nElektroninen Park Lite -parkkikiekko – A-Katsastus – Elektroninen Park Lite -parkkikiekko. Park Lite muistaa puolestasi. Aina. Park Liten käyttäjän ei tarvitse miettiä muistiko pysäköintikiekon. Se aktivoituu automaattisesti auton pysähtyessä. Park Lite siirtyy myös automaattisesti seuraavaan puoleen tuntiin ja sen vuosikalenteri vaihtaa kesä- ja talviajan.


Webhotellin hallinta Archives - Koodi Elämästäni\nCategory: Webhotellin hallinta\nWordPress.org asentaminen SSH-yhteyden kautta\nPosted on 30.3.2017 19.11.2017 by koodielamastani\nMennään suoraan WordPress.orgin asentamiseen. Tein sen loppujen lopuksi SSH-yhteydellä, koska en saanut FTP-yhteyttä toimimaan kunnolla. Syytä FTP-yhteyden huonouteen en osaa sanoa, sekin on syytä jossain vaiheessa selvittää. Kiersin ongelman käyttämällä…\nPosted on 24.3.2017 19.11.2017 by koodielamastani\nHyvää alkavaa viikonloppua tällä kertaa oksennustaudin keskeltä! On hetki aikaa syventyä blogiini. Vuorossa olisi selvittää, miten saan siirrettyä WordPress.comista blogini WordPress.orgiin. Oma verkkotunnus ja webhotelli on hommattu, mitkä ovat seuraavat…


Runni Vaih pienempi vene, asuntoauto moottorivene 1996 - Ruukki - Nettivene\nVeneessä on 240 W:n aurinkokenno ja mppt-säädin. Akkuja 2 x 145 A, käynnistys ja keulapotkuri sekä 300 A trukin akusto satamakäyttöön.\nPainevesi, kaksi pumppua, n. 60 L lämminvesivaraaja ja n. 60L vesisäiliö. Termostaatti suihku uimatasolla.\nKarkaistut lasit, kaiteet ympäri venettä sekä lämmitys ja keitin diesel käyttöiset ei kaasua veneessä. Teak-kannet luovat turvallisuutta myös lapsiperheille.\nTodella helppo ajaa laituriin tai pakittaa keulapotkurin avulla. Aurinkokennon ja ison akkukapsiteetin avulla voi lomailla pitkään.\nMyös vaihdetaan halvempaan, nopeampaan ja pienempään veneeseen tai max. saman hintaiseen, alle 200 000 km ajettuun asuntoautoon.\nps. Runnista on juttu Kipparilehdessä : Runni 9 'Kokemuksia veneestäni' Kippari 10/2010.\nRunni Vaih pienempi vene, asuntoauto\nSininen /valkoinen matkavene moottorivene\nVuosimalli 1996 Rekisterinumero O-7164\nTalvisäilytysvarusteet Traileri Makuupaikkoja 8\nRunni Vaih pienempi vene, asuntoauto Moottorivene\nKarttaplotteri: Eagle kaiku/plotteri,\nKarkaistut lasit, kaiteet ympäri venettä sekä lämmitys ja keitin diesel käyttöiset ei kaa...Lue lisää »\nps. Runnista on juttu Kipparilehdessä : Runni 9 'Kokemuksia veneestäni' Kippari 10/2010. Piilota »\nKatso myytävänä olevat Runni Vaih pienempi vene, asuntoauto vaihtoveneet »\nO-7164, Nettivene ID 792525


Kat Metal Jani Piippo -profiilisivulta löydät kattavat osoite- ja yhteystiedot sekä yritykseen että henkilöön liittyen. Näytä niiden ihmisten profiilit, joiden nimi on Kat Metalli. Liity\nForeca Sää Suomi Tuntikohtainen sääennuste kohteelle Siilinjärvi. Sademäärä, tuntuu kuin -lämpötila. Vertaile Ilmatieteen laitoksen ja Fo Viikonlopun sää: alkuun poutaa, sitten lunta ja vettä sekä\nJani Piippo -profiilisivulta löydät kattavat osoite- ja yhteystiedot sekä yritykseen että henkilöön liittyen. Näytä niiden ihmisten profiilit, joiden nimi on Kat Metalli. Liity Facebookiin ja\nKiinan tapahtumat ovat esillä vuorokauden ympäri. Kiinan vastainen pelotepolitiikka leviää myös Yhdysvalloissa ja länsimaissa. Danny Haiphongin mukaan kiinalaiset ovat yhdistyneet kriisin ratkaisemiseksi. Kiinan keskushallinto on\nraskasmetalli: Suuritiheyksisiä metalleja. Esimerkiksi: Kulta, elohopea, kupari, lyijy ym. raskasmetallit. Mikä on raskasmetalli. Mitä tarkoittaa raskasmetalli. Kadmium on raskasmetalli. 3. Muut pähkinät ja siemenet. Moni\nDISAS FISH OY. PL 40, 07901 Loviisa, FINLAND 0207 699 161 [email protected] Konetyö Mustola Oy on perustettu vuonna 2012. Se on osakeyhtiö, jonka kotipaikka on\nTuntikohtainen sääennuste kohteelle Siilinjärvi. Sademäärä, tuntuu kuin -lämpötila. Vertaile Ilmatieteen laitoksen ja Fo Viikonlopun sää: alkuun poutaa, sitten lunta ja vettä sekä lämpenevää. Lauantaina lounaanpuoleiset\nMAZDA Tyyppiviat – vikalista Jotakin Mazdan yleisimpiä vikoja alla. Alareunassa muiden kokemuksia, lisää sinäkin omat kokemuksesi Mazdoista! Mitä vikoja oli sinun Mazdassa? Mazda 2. Vesipumppu\nTuotearvostelut. Dermalex® Rosacean & Couperosan hoitoon ”Imeytyy erittäin nopeasti, ei jätä ihoa tahmean tuntoiseksi. Vähentää punoitusta.” – Sanna ”Kasvojen ihosta tuli kuulaampi ja tasaisempi sekä\nop kodit y asunnot Tuotearvostelut Tuotearvostelut. Dermalex® Rosacean & Couperosan hoitoon ”Imeytyy erittäin nopeasti, ei jätä ihoa tahmean tuntoiseksi. Vähentää punoitusta.” – Sanna ”Kasvojen ihosta\nRazer Deathadder Hinta Pis Puolan hallitus on taipunut siirtämään maan presidentinvaaleja. Vaalit oli tarkoitus järjestää tänä sunnuntaina. Hallitseva. Puolan korkein oikeus olisi julistanut presidentinvaalit pätemättömäksi,\nRazer Deathadder Hinta\nPis Puolan hallitus on taipunut siirtämään maan presidentinvaaleja. Vaalit oli tarkoitus järjestää tänä sunnuntaina. Hallitseva. Puolan korkein oikeus olisi julistanut presidentinvaalit pätemättömäksi, mikäli kirjeitse tapahtuva\nOlleet Valavuori Tampereen ja Pirkanmaan tärkeimmät uutiset, parhaat live-lähetykset, mielenkiintoisimmat ilmiöt ja ihmiset. Lue ja katso! PPL:n Koronainfo-tiedote 9: Keskiviikkona seuraavia. – Tähän tiedotteeseen on\nRekki tarjoaa miehille viikoittain päivittyvän valikoiman uniikkeja yksittäiskappaleita vähän käytetyistä merkkivaatteista. Laadukkaat villatakit urheiluun ja ulkoiluun nyt netissä! Valikoima villatakkeja huippumerkeiltä! Yli 40 000 tuotetta!\nPuolan hallitus on taipunut siirtämään maan presidentinvaaleja. Vaalit oli tarkoitus järjestää tänä sunnuntaina. Hallitseva. Puolan korkein oikeus olisi julistanut presidentinvaalit pätemättömäksi, mikäli kirjeitse tapahtuva vaali\n« Prev 1 … 895 896 897 898 899 … 938 Next »